Naxçıvan TV - Azərbaycan Ordusu dünya miqyasında güclülər sırasındadır\nAzərbaycan Ordusu dünya miqyasında güclülər sırasındadır\nYaradılıb 21 540 2016\nBaxış sayı: 10919\nOrdu quruculuğu prosesi, təbii ki, təkcə maddi- texniki təminatla məhdudlaşmır. Döyüş qabiliyyəti, əsgər-zabit heyətinin mənəvi-psixoloji durumu mühüm yer tutur. Mən tam əminliklə deyə bilərəm ki, bu baxımdan Azərbaycan Ordusu güclü ordular sırasındadır. Döyüş qabiliyyəti artır, orduda mənəvi-psixoloji vəziyyət çox müsbətdir, vətənpərvərlik ruhu, nizam–intizam yüksək səviyyədədir.\nAzərbaycanda aparılan məqsədyönlü tədbirlər nəticəsində ölkə həyatının bütün istiqamətlərində, o cümlədən ordu quruculuğu sahəsində son illərdə mühüm nailiyyətlər əldə olunub. Dövlət başçısının rəhbərliyi ilə həyata keçirilən layihələr regionda təhlükəsizlik və əməkdaşlığın inkişafına mühüm töhfələr verir. Respublikamızın hərbi sənaye kompleksində bir sıra irimiqyaslı layihələrin həyata keçirilməsi imkanları əsaslı şəkildə genişlənmişdir. Hazırda Azərbaycanda 900 adda müxtəlif hərbi təyinatlı məhsul, o cümlədən bütün növ döyüş sursatı, müxtəlif texnika və silahlar istehsal edilir.\nTez-tez sərhəd bölgələrinə səfərlər edən və əsgər və zabitlərlə görüşən, onların döyüş hazırlıqları ilə yaxından tanış olan Ali Baş Komandan İlham Əliyevin qənaətinə görə, ölkəmizin hərbi potensialı gündən-günə güclənir. Bu gün Azərbaycan Ordusu dünya miqyasında güclü ordular sırasındadır. Dövlətimizin başçısı qeyd etmişdir ki, ordu quruculuğu prosesi uğurla gedir. Ordumuzun maddi-texniki təminatı ən yüksək səviyyədədir.\nBu il noyabrın 12-də Azərbaycan Respublikasının Prezidenti, İlham Əliyev Füzuli rayonu ərazisində – ön xətdə yerləşən komanda – idarəetmə məntəqəsində əməliyyat şəraiti ilə tanış olduqdan sonra hərbçilərimizin Vətənin müdafiəsində ayıq-sayıq dayandıqlarını, onlarda vətənpərvərlik hissinin yüksək səviyyədə olduğunu qiymətləndirmişdir. 20 ildən artıq bir müddətdə işğal altında olan ərazilərimizin bir hissəsinin 4 gün müddətində tamamilə azad edilməsindən söhbət açan Ali Baş Komandan demişdir: “Bu gün biz Lələtəpə ərazisindəyik. Hələ bir neçə ay bundan əvvəl bu ərazi işğal altında idi. Biz bu işğala son qoyduq. Füzuli, Cəbrayıl və Ağdərə rayonlarının ərazilərində işğal altında olan 2 min hektardan çox torpaq uğurlu əks-hücum əməliyyatı nəticəsində işğalçılardan azad edilmişdir. Minlərlə hektar torpağa bu gün Azərbaycan Ordusu tam nəzarət edir”.\nPrezident aprel döyüş-lərində əsgər və zabitləri-mizin qəhrəmanlığını yüksək dəyərləndirərək demişdir: “Biz yüksəklikləri, təpələri işğalçılardan azad etmişik və böyük qəhrəmanlıq göstərmişik. Aprel döyüşləri hərbi dərsliklərə salınmalıdır. Azərbaycan Ordusu bu döyüşlərdə peşəkarlıq, qəhrəmanlıq, məharət göstərmişdir. Biz şəhidlər verdik, Allah bütün şəhidlərimizə rəhmət eləsin. Yaralı əsgərlərimiz, zabitlərimiz olubdur. Mən Hərbi hospitalda yaralı əsgər və zabitlərimizlə görüş zamanı onlarda ruh yüksəkliyi gördüm. Onların bir arzusu var idi--tezliklə sağalmaq və döyüş bölgələrinə qayıtmaq”.\nHazırda Azərbaycan Silahlı Qüvvələrinin döyüş qabiliyyəti ilə bərabər, vətənpərvərlik ruhu da yüksəkdir. Bu gün hərbçilərimizin qazandığı uğurların, ordumuzdakı nizam-intizamın, yüksək vətənpərvərlik hissinin, mərd oğul və qızlarımızın torpaqlarımızın azadlığı uğrunda canlarını qurban vermələrinin əsası ulu öndər Heydər Əliyevin yenidən Azərbaycana rəhbərliyindən sonra qoyulmuşdur. 1993-cü ildən sonra həyata keçirilən dövlət quruculuğunun ən parlaq səhifələrindən biri nizami, güclü, qüdrətli ordunun yaradılması olmuşdur. Ulu öndərin rəhbərliyi ilə qısa müddətdə ordu quruculuğunun zəngin qanunvericilik bazası yaradılmış, “Silahlı Qüvvələr haqqında”, “Hərbi xidmət haqqında”, “Hərbi qulluqçuların statusu haqqında” qanunlar qəbul edilmişdir. Bununla yanaşı, Azərbaycan Silahlı Qüvvələrinin beynəlxalq əlaqələrinin qurulması da diqqət mərkəzində saxlanılmış, 1994-cü ildə Azərbaycan Respublikası NATO-nun “Sülh Naminə Tərəfdaşlıq Proqramı”na qoşulmuşdur.\n1994-cü ildə Azərbaycanla Ermənistan arasında atəşkəs barədə razılıq əldə olunandan sonra ordu quruculuğunda mühüm irəliləyişlərə nail olmaq üçün əlverişli şərait yarandı. Dövlətçiliyə sədaqətli, mənəvi-psixoloji hazırlığa malik peşəkar hərbçi kadrların Silahlı Qüvvələrin formalaşdırılmasında iştirakının təmin olunması yetişən gənc nəsildə hərbi-vətənpərvərlik hisslərinin aşılanmasında böyük rol oynamışdır. Həmin vaxtdan başlayaraq Silahlı Qüvvələrin maddi-texniki təminatının yaxşılaşdırılması yeni mərhələyə qədəm qoymuşdur.\nSonrakı illərdə dahi şəxsiyyətin rəhbərliyi ilə Azərbaycan Silahlı Qüvvələrinin strukturu tam formalaşdırılmış, bütün növ hərbi birləşmələr, piyada, tank, artilleriya qoşunları, Hərbi Hava Qüvvələri, Hərbi Dəniz Qoşunları, əlahiddə taborlar yaradılmış, hərbi hissələr komplektləşdirilmişdir. Ulu öndər hərbi təhsil məsələlərini daim diqqət mərkəzində saxlamış, yerli kadrların yetişdirilməsinə xüsusi həssaslıqla yanaşmışdır. 1999-cu ildə Azərbaycan Respublikası Silahlı Qüvvələri Hərbi Akademiyasının yaradılması, 2001-ci ildə respublikamızda fəaliyyət göstərən hərbi məktəblərin statusunun artırılması hərbçi kadrların yetişməsində böyük rol oynamışdır. Bütün bunlar hərbi gücümüzü getdikcə artırmış, ölkəmizin hərbi potensialını gücləndirmişdir.\nAli Baş Komandan İlham Əliyevin rəhbərliyi altında ordu quruculuğu prosesi uğurla davam etdirilmişdir. Ordu quruculuğunun prioritet sahəyə çevrilməsi Silahlı Qüvvələrimizin maddi-texniki təminatını ən yüksək səviyyəyə qaldırmışdır. Bu gün Azərbaycan Ordusunda olan texnika, silah-sursat ən yüksək texnologiyalara malikdir.\nƏrazisinin 20 faizi işğal edilmiş və bir milyondan artıq vətəndaşı qaçqın--məcburi köçkün vəziyyətinə salınmış bir ölkədə ordu quruculuğuna xüsusi önəm verilməsi təbii haldır. Azərbaycanda ən müasir, güclü ordu yaradılmasını prioritet vəzifə kimi qarşıya qoyan Prezident, Ali Baş Komandan İlham Əliyev demişdir: “Hər bir ölkə üçün onun ordusu çox vacib bir atributdur, çox önəmli bir rəmzdir. O cümlədən Azərbaycan üçün. Xüsusilə nəzərə alsaq ki, Azərbaycan hələ də müharibə şəraitində yaşayır, orduya diqqət daim yüksək səviyyədə olmalıdır. Bu gün Azərbaycan Ordusu Cənubi Qafqazda ən güclü ordudur. Biz bu hərbi üstünlüyü əldə etmişik və gərək bunu möhkəmləndirək. Düşmən bilməlidir ki, Azərbaycan Ordusu istənilən vaxtda öz doğma torpaqlarını azad edə bilər”.\nBu gün hər bir soydaşımız Azərbaycan Ordusunun gücü, qüdrəti ilə fəxr edir, qürur hissi keçirir. Aprel döyüşləri də təsdiqlədi ki, bu gün Azərbaycan Ordusu dünya miqyasında güclü ordular sırasındadır. Bütün dünyaya sübut etdik ki, bu gün Azərbaycanla hesablaşmaq lazımdır. Ordumuzun son vaxtlardakı uğurları, hərbiçilərimizin vətənpərvərlik ruhu, düşmən atəşlərinin qarşısını mərdliklə almaları, işğalçı Ermənistan ordusunun təxribat xarakterli hərəkətlərinə vaxtında və layiqli cavab verilməsi hər birimizin sabaha olan inamını daha da artırır. Müstəqil Azərbaycanın inkişafı, ordumuzun qüdrəti və ölkəmizdə “xalq-ordu” birliyinin sarsılmaz vəhdəti Silahlı Qüvvələrimizin işğal altındakı torpaqlarımızı geri qaytaracağına əminlik yaradıb.\nMüdafiə Sənayesi Nazirliyinin yaradılması Azərbaycanda ordu quruculuğu istiqamətində görülən işlərin mühüm tərkib hissəsini təşkil edir. Hazırda bu nazirlik hərbi texnika, silah, mühəndis texnikası, ehtiyat hissələri, döyüş sursatları və digər müdafiə təyinatlı məhsulların istehsalı üzrə fəaliyyətini getdikcə artırır. Artıq nazirlik mövcud qanunvericilik çərçivəsində və beynəlxalq hüquq normalarına riayət edərək, istehsal olunan məhsulların xarici ölkələrə ixracını da həyata keçirir. Respublikamızın dünyanın bir sıra qabaqcıl ölkələri ilə hərbi-texniki sahədə əməkdaşlıq etməsi, müxtəlif müdafiə təyinatlı məhsulların istehsalı istiqamətində layihələrə qoşulması ordumuzun beynəlxalq aləmə inteqrasiyasını daha da sürətləndirmişdir. Dövlətimizin başçısı da dəfələrlə bəyan edib ki, hazırda Azərbaycan Ordusunun təchizatında ölkəmizdə istehsal olunan məhsullar mühüm rol oynayır.\nÖlkəmizin beynəlxalq müdafiə sənayesi sərgilərində iştirakı və bu sərgilərdə nümayiş etdirdiyi silah-sürsatların başqa ölkələrin diqqətini cəlb etməsi hərbi potensial baxımından inkişafımızın yeni mərhələyə qədəm qoymasından xəbər verir. Azərbaycan müxtəlif ölkələrdə keçirilən beynəlxalq müdafiə sənayesi sərgilərində öz istehsalı olan silah-sursatla iştirakçı olmuşdur. 2014-cü ildə isə bu sərgiyə ev sahibliyi etmişdir. Əgər Azərbaycan ilk qatıldığı sərgidə 27 adda məmulatla təmsil olunmuşdursa, “ADEX 2014”-də (Beynəlxalq müdafiə sənayesi sərgisi) 168 adda məmulat nümayiş etdirmişdir. Bu sərgi müasir silah və texnikanın, habelə milli müdafiə sahəsində Azərbaycanın gücünün və qüdrətinin böyük nümayişinə çevrilmişdir. Belə bir sərginin respublikamızda keçirilməsi ideyası son illərdə müdafiə sənayesi sahəsində əldə olunan uğurlarla sıx bağlıdır. Təsadüfi deyil ki, bütün sənaye sahələrində müşahidə olunan inkişaf sayəsində Azərbaycan həm regional, həm də beynəlxalq bazarlarda aparıcı fiqur və strateji tərəfdaşa çevrilib.\nİki il sonra – 2016-cı ildə Azərbaycan beynəlxalq müdafiə sənayesi sərgisinin – “ADEX 2016”-nın yenidən ölkəmizdə, həmçinin regionda keçirilməsi Azərbaycanın dünya birliyində artan reytinqinin göstəricisi, həm də ölkəmizdə müasir texnologiyalara əsaslanan müdafiə sənayesi müəssisələrinin fəaliyyətə başladığı kimi dəyərləndirilməlidir. Sərgidə bir daha bəlli olmuşdur ki, son illərdə müdafiə sənayesi müəssisələri tərəfindən buraxılan hərbi təyinatlı məhsulların çeşidi xeyli artıb. Ölkəmiz bu sərgidə 260-dan artıq müdafiə təyinatlı məmulat nümayiş etdirmişdir. İkinci dəfə belə nüfuzlu sərgiyə ev sahibliyi edən Azərbaycanın beynəlxalq aləmdəki nüfuzu daha da artmışdır. Bu sərgi artıq regionun ən genişmiqyaslı sərgisinə çevrilmişdir.\nAzərbaycanın belə sərgilərdə iştirakı və ev sahibliyi etməsi, sərgilərdə ən son silah növlərinin nümayiş etdirilməsi və beynəlxalq hərbi-texniki əməkdaşlıq sahəsində yeni müqavilələrin imzalanması üçün əlverişli imkanlar yaradır. Bütün bunlar ordumuzun döyüş qabiliyyətinin getdikcə artırılmasında, düşmənə layiqli cavab verməsində və onlara sarsıdıcı zərbələr vurmasında böyük rol oynayır. Ölkə başçısı, Ali Baş Komandan İlham Əliyev də hərbçilərlə görüşündə bunu yüksək qiymətləndirərək demişdir: “Döyüş qabiliyyətimiz, peşəkarlıq artır, kadr potensialı da güclüdür və Sizin kimi gənclər gələcəkdə ordumuzun, bütün hərbi birləşmələrimizin inkişafında öz rolunu oynayacaqdır…Sizin qarşınızda çox gözəl nümunələr var. Bu gün Lələtəpə ərazisində olarkən, düşmənlə üz-üzə dayanan hərbçilərlə görüşərkən bir daha gördüm ki, bizim gənclərimiz nə qədər vətənpərvərdir, peşəkardır, Vətənə bağlıdır. Peşəkarlıq, nizam-intizam, vətənpərvərlik, döyüş qabiliyyəti--bunlar bizim ordumuzun böyük üstünlüyüdür. Bu gün düşmənin istənilən hədəfini məhv etməyə qadirik. Aprel döyüşləri ordumuzun gücünü bir daha göstərib”.\nOrdu quruculuğunun daha da inkişaf etdirilməsi dövlətimizin başçısının qarşıya qoyduğu prioritet vəzifədir. Prezident, Silahlı Qüvvələrin Ali Baş Komandanı İlham Əliyev xanımı Mehriban Əliyeva ilə birlikdə təmas xəttinə gələrək cəbhəboyu zonada vəziyyətlə yerində tanış olması da bunu təsdiqləyir. Ölkə rəhbəri Tərtərdə yeni inşa olunmuş “N” saylı hərbi hissədə olmuşdur. Bu hərbi hissədə yaradılan şərait bir daha sübut edir ki, Prezident, Ali Baş Komandan İlham Əliyevin rəhbərliyi ilə son illər maddi-texniki bazası daha da gücləndirilən Azərbaycan Silahlı Qüvvələri haqlı olaraq dünyanın ən qüdrətli ordularından biri kimi tanınır. Aprel döyüşləri bir daha sübut edir ki, Azərbaycan Ordusu Ali Baş Komandanın əmri ilə istənilən anda düşmənə sarsıdıcı zərbə vurmaqla torpaqlarımızı işğaldan azad etməyə qadirdir.\nÖlkənin milli təhlükəsizliyinin və müdafiə qabiliyyətinin, hərbi qulluqçuların sosial müdafiəsinin təmin edilməsi 2017-ci ilin dövlət büdcəsi xərclərinin zəruri istiqamətlərindəndir. Bu məqsədlə qarşıdan gələn ilin dövlət büdcəsi xərclərinin 16,7 faizi həcmində vəsait nəzərdə tutulub. Bu da cari illə müqayisədə 2,9 faiz çoxdur.\nArtıq beynəlxalq birliyə də məlumdur ki, Azərbaycan Ordusu istənilən vəzifəni icra etməyə qadirdir. Ermənistanın işğal etdiyi Azərbaycan ərazilərində – Dağlıq Qarabağda elə bir hərbi hədəf yoxdur ki, bu gün Silahlı Qüvvələrimiz onu məhv edə bilməsin. Bunu həm xalqımız, həm düşmənlərimiz, həm də bütün dünya bilir.\n“Xalq qəzeti” 21.12.2016


Tarixdə silinməz iz qoyan azərbaycanlı qəhrəman - AZƏRTAC – Azərbaycan Dövlət İnformasiya Agentliyi\nTarixdə silinməz iz qoyan azərbaycanlı qəhrəman\nTarixin bütün dönəmlərində Azərbaycan oğulları öz qəhrəmanlıqları və göstərdikləri şücaətlərlə silinməz izlər buraxıblar. Onların hər birinin həyat yolu bir qəhrəmanlıq salnaməsi və gənc nəsillərə örnəkdir. Həmin qəhrəman həmvətənlərimizdən biri olan Əhmədiyyə Cəbrayılov tarixin ən böyük və qanlı müharibəsi olan İkinci Dünya müharibəsində öz igidliyi ilə bütün dünyaya səs salmışdı. Onun qorxmazlığını, yüksək bacarığını və misilsiz qəhrəmanlığını göstərən faktlara nəzər salanda qəti təəssürat yaranır ki, Əhmədiyyə Cəbrayılov sanki sözün həqiqi mənasında qəhrəman olmaq üçün doğulmuşdur. Məlumdur ki, İkinci Dünya müharibəsi dövründə Azərbaycan birbaşa hərbi əməliyyat meydanına çevrilməsə də, müharibənin əvvəlindən axırınadək ölkəmiz bütün qüvvə və resursları ilə döyüşlərdə fəal iştirak edib. Müharibənin taleyinin həll olunmasında Azərbaycanın rolu haqqında kifayət qədər mənbələrdə qeyd olunsa da, hələ də bu baxımdan üzə çıxarılmalı çoxsaylı faktların olduğu da sirr deyil. İstər ümumilikdə İkinci Dünya müharibəsindəki qələbədə Azərbaycanın missiyası, istərsə də qəhrəman azərbaycanlı döyüşçülərin müstəsna xidmətlərinin hələ də tam araşdırılıb real qiymət verildiyini deyə bilmərik. Faşizm üzərində qələbə bir çox xalqlar kimi Azərbaycan xalqının da qanı və külli miqdarda maddi sərvətlərinin itirilməsi, böyük məhrumiyyətlər hesabına əldə edilib. İkinci Dünya müharibəsində həlak olan 57 milyon adamdan 27 milyonu sovet vətəndaşları olub ki, onlardan da 300 mindən çoxu azərbaycanlılar idi. İkinci Dünya müharibəsi zamanı bir çox azərbaycanlılar öz qəhrəmanlıqları ilə fərqləniblər. Azərbaycan hər zaman öz qəhrəmanlarına xüsusi diqqət göstərib və onlara yüksək qiymət verib. Ulu öndər Heydər Əliyev bütün fəaliyyəti dövründə qəhrəmanların və tarixi şəxsiyyətlərin xatirəsinin əbədiləşdirilməsini diqqət mərkəzində saxlayıb. Ümummilli lider Heydər Əliyev “Əhmədiyyə Cəbrayılov qoçaq adam olub, əsl qəhrəmandır, onun xatirəsini mütləq yaşatmaq lazımdır” demişdir.\nAZƏRTAC xəbər verir ki, bu fikirlər Bakı Şəhəri üzrə Təhsil İdarəsinin müdiri Rəşad Tağıyevin “Tarixdə silinməz iz qoyan azərbaycanlı qəhrəman” sərlövhəli məqaləsində yer alıb.\nMəqalədə bildirilib ki, Prezident İlham Əliyevin rəhbərliyi ilə həyata keçirilən dövlət siyasətində də tariximizdə silinməz izlər qoymuş şəxslərin xatirəsinə dərin ehtiram ifadə edilir. Azərbaycan Respublikasının Birinci vitse-prezidenti Mehriban xanım Əliyeva da daim tariximizin və tarixi şəxsiyyətlərin gənc nəsillərə örnək kimi təbliğ olunmasına həssas münasibət göstərir. Ölkə Prezidentinin “Əhmədiyyə Cəbrayılovun 100 illiyinin qeyd edilməsi haqqında” 2020-ci il 11 avqust tarixli Sərəncamında bildirilir ki, “2020-ci ilin sentyabr ayında Azərbaycan xalqının igid övladı, İkinci Dünya müharibəsi dövründə antifaşist Müqavimət hərəkatının görkəmli nümayəndəsi, əfsanəvi partizan Əhmədiyyə Mikayıl oğlu Cəbrayılovun anadan olmasının 100 illiyi tamam olur. Əhmədiyyə Cəbrayılov bəşəriyyətin XX əsrdə məruz qaldığı qorxunc faşizm təhlükəsindən xilas edilməsində və nasizm üzərində qələbə çalınmasında böyük xidmətlər göstərmiş Azərbaycan xalqının mərd oğlu kimi rəşadətli döyüş yolu keçmişdir”.\nDövlət başçısının bu Sərəncamı xalqımızın, dövlətimizin qəhrəman övladlarına olan əbədi ehtiramının təzahürüdür. Sərəncamda, həmçinin Azərbaycanın ilk Milli qəhrəmanlarından sayılan Vətənimizin suverenliyi və ərazi bütövlüyünün qorunması uğrunda döyüşlərdə canını fəda edərək şəhidlik zirvəsinə yüksəlmiş Əhmədiyyə Cəbrayılovun oğlu Mikayıl Cəbrayılovun da adı çəkilir. Bununla bir daha aydın görünür ki, dövründən asılı olmayaraq qəhrəmanlarımızın hər birinin xatirəsi dövlətimiz və cəmiyyətimiz üçün əzizdir. Qəhrəmanlıq tariximiz hər zaman xalqın qan yaddaşının bir hissəsi kimi qəbul olunur və gələcək nəsillərə çatdırılır.\nAzərbaycan Respublikası Prezidentinin Sərəncamının icrasını təmin etmək məqsədilə Təhsil Nazirliyi və Bakı Şəhəri üzrə Təhsil İdarəsi tərəfindən müvafiq Tədbirlər Planı hazırlanıb. Tədbirlər Planına əsasən, mövcud sanitar-epidemioloji vəziyyət nəzərə alınmaqla ümumi təhsil müəssisələrində Əhmədiyyə Cəbrayılovun həyat yolundan və qəhrəmanlıq tarixindən bəhs olunan müxtəlif tədbirlərin təşkil olunması nəzərdə tutulur. Əhmədiyyə Cəbrayılova həsr olunmuş tədbirlərin əsas məqsədi ümumi təhsil müəssisələri şagirdlərini Vətənə məhəbbət ruhunda tərbiyə etmək, qəhrəmanlarımızı gənc nəsillərə daha yaxından tanıtmaq, onlarda vətənpərvərlik hissini yüksəltməkdən ibarətdir. Qəhrəmanların həyat yoluna nəzər salarkən onların uşaqlıq və gənclik illərindən təhsilə və əməyə xüsusi münasibətinin olduğunu, digər həmyaşıdlarından fərqləndiyini müşahidə edə bilərik. Əhmədiyyə Cəbrayılov da təhsilə hər zaman xüsusi diqqət göstərib. Onun uşaqlıq illəri nə qədər çətin və məşəqqətli olsa da, o, təhsil almağa, oxumağa hər zaman böyük həvəslə yanaşıb.\n1920-ci il sentyabrın 22-də Şəki şəhərinin Oxud kəndində dünyaya göz açan Əhmədiyyə Cəbrayılov məktəbə, təhsil almağa nə qədər səy göstərsə də, müharibə bir çox gənc kimi onun da arzularını yarımçıq qoyub. Atası və iki qardaşı cəbhədə qəhrəmanlıqla həlak olduğundan ailələri başsız qalıb. Anası və bacısı bütün ümidlərini Əhmədiyyəyə bağlamışdı. Lakin o doğmalarının qisasını almaq və Vətənin dar günündə onun müdafiəsində dayanmaq üçün könüllü olaraq cəbhəyə yollanır. Döyüş yolu və tale elə gətirir ki, daha sonra Fransa Müqavimət hərəkatına qoşulur və bu hərəkatın fəal iştirakçısına çevrilir.\nİlk olaraq kiçik siyasi rəhbər kimi xidmətə başlayan Əhmədiyyə Cəbrayılov bir sıra çətin döyüşlərdə iştirak edir, ağır yaralanaraq əsir düşür və həbs düşərgələrinin dəhşətlərini görür. Lakin bununla belə o, əzmlə mübarizə aparmaqdan yorulmur. O, iti fəhmi ilə əmin idi ki, düşmənlə döyüşərək Fransanın azadlığını qoruyarkən, uzaq düşdüyü öz doğma Vətəni Azərbaycanı da müdafiə edir.\nƏfsanəvi partizanın döyüş salnaməsində də qeyd olunduğu kimi, o, çoxsaylı uğurlu əməliyyatlar keçirir. Azərbaycanlı qəhrəman hətta bir müddət Albi şəhərində alman komendantı da olur. Belə ki, alman zabiti formasında gizli əməliyyat zamanı yaralanan Əhmədiyyə Cəbrayılovu almanlar taparaq müalicə edirlər. Sağaldıqdan sonra isə o, məcburən özünü alman zabiti kimi təqdim edir və bir müddət ona tapşırılan komendant vəzifəsində çalışır. Bu fürsəti də əsil qəhrəman kimi dəyərləndirən əfsanəvi partizan əsirlərə və partizan yoldaşlarına kömək edir, faşistlərə ağır zərbələr vurur.\nFransanın hitlerçilərdən azad olunması uğrunda “Xarqo”, “Fraji”, “Qoçaq”, “Ryus Armed” və başqa gizli adlarla fəaliyyət göstərən Əhmədiyyə Cəbrayılovun öldürülməsi və əsir alınması üçün faşistlər 10 min alman markası mükafat təyin etmişdilər. Lakin tale əfsanəvi qəhrəmanın üzünə gülür, o, qələbə sevincini yaşayır.\nMüharibə qələbə ilə başa çatdıqdan sonra doğma Vətəni Azərbaycana yola düşməzdən əvvəl general Şarl De Qoll onu qəbul edərək əsgəri igidliyinə görə təşəkkürünü bildirir. General ona yüksək mükafat olan, hərbi paradlarda generallardan irəlidə getmək hüququ verən "Hərbi igidliyə görə" medalı, Fransanın fəxri vətəndaşı sənədi və həmin ölkədə nəqliyyatın bütün növlərindən pulsuz istifadə mandatını təqdim edir.\nİgid həmyerlimiz Parisin faşistlərdən azad edilməsində xüsusi fərqləndiyinə görə Fransanın on yüksək orden və medalı ilə təltif olunub, o cümlədən Fransanın “Milli Legion” ordeninə layiq görülüb.\nƏhmədiyyə Cəbrayılov xalqımızın qəhrəmanlıq ənənələrini ölkə hüdudlarından kənarda layiqli şəkildə nümayiş etdirib. Faşizmlə mübarizədə Azərbaycan xalqının adına dünyada şöhrət qazandıran və Fransa Müqavimət hərəkatının ən fəal üzvlərindən sayılan Əhmədiyyə Cəbrayılovun qəhrəmanlıqla dolu şərəfli ömür yolu hazırda işğal altındakı torpaqlarımızın azad edilməsi uğrunda gedən döyüşlərdə mübarizə aparan Azərbaycan Ordusunun əsgərləri üçün hünər və cəsarət nümunəsidir.\nYaxşı deyiblər, ata-babaların həyat yolu təkcə fəxarət ünvanı deyil, həm də aydın görünən bir mayak, mübarizə yolumuzu aydınladan bir şölədir. Belə real qəhrəmanlardan ruhlanan Azərbaycan Ordusunun qısa zamanda ölkəmizin ərazi bütövlüyünü bərpa etmək üçün qazandığı parlaq uğurlar olduqca təbiidir. Hər bir xalq öz qanı və geni ilə qəhrəmanlarından, tarixi şəxsiyyətlərindən güc alır və milli kimliyini sübut edir. Bu baxımdan istinadgahımız olan qəhrəmanlarımız və qəhrəmanlıq tariximizlə qürur duymağa, onlardan örnək almağa haqqımız var.\nQəhrəmanlıq tarixindən güc alan qüdrətli Azərbaycan xalqı Prezident İlham Əliyevin vurğuladığı kimi, işğalla barışmadı, öz iradəsini və mübarizə əzmini ortaya qoydu. Azərbaycan Ordusu illərdir ki, düşmən tapdağı altında olan torpaqlarımızı azad etmək uğrunda parlaq zəfərlərə imza atır, tarixi Azərbaycan ərazilərində Dövlət bayrağını dalğalandırır. Bu tarixi qələbələr hər bir azərbaycanlıya böyük ruh yüksəkliyi və sevinc bəxş edir. Əminik ki, bu zəfərlər sayəsində tezliklə bütün torpaqlarımızı azad edərək ərazi bütövlüyümüzün bərpasına nail olacağıq.\nAZERTAG.AZ :Tarixdə silinməz iz qoyan azərbaycanlı qəhrəman\nYaşa, şanlı Azərbaycan - FOTOSESSİYA\nMəktəb direktoru olmaq istəyənlər üçün təlimlərə başlanılıb


Sabahdan hava dəyişəcək: şimşək, yağış, leysan, dolu... |\nSabahdan hava dəyişəcək: şimşək, yağış, leysan, dolu…\nİyun 11, 2018 | Baxış sayı: 8907\nİyunun 12-də Bakıda və Abşeron yarımadasında havanın tutulub açılacağı, arabir yağış yağacağı, şimşək çaxacağı gözlənilir. Şimal-qərb küləyi arabir güclənəcək. Bizimxeber.az Ekologiya və Təbii Sərvətlər Nazirliyinin Milli Hidrometeorologiya Departamentinə istinadən bildirir ki, havanın temperaturunun Abşeron yarımadasında gecə 16-19, gündüz 23-27, Bakıda gecə 17-19, gündüz 24-26 dərəcə isti olacağı gözlənilir.\nHavanın temperaturunun gecə 14-19, gündüz 23-28, dağlarda gecə 7-11, gündüz 13-18 dərəcə isti olacağı gözlənilir. Tibbi-meteoroloji proqnoza gəlincə, Abşeron yarımadasında norma daxilində olan temperatur rejimi və mülayim xəzri küləyinin üstünlüyü meteohəssas insanlar üçün əsasən əlverişlidir.\nQeyd edək ki, Departament sabahdan başlayaraq havanın dəyişəcəyi ilə bağlı xəbərdarlıq da edib. Bildirilir ki, Bakı və Abşeron yarımadasında iyunun 12-si səhərdən 13-ü səhərədək şimal-qərb küləyinin arabir güclənəcəyi, bəzi yerlərdə fasilələrlə yağış yağacağı gözlənilir. Havanın temperaturu ötən günlərlə müqayisədə 3-5 dərəcə düşəcək. Həmin arada Azərbaycanın rayonlarında da qeyri-sabit hava şəraiti müşahidə olunacaq.\nBəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə yağışın leysan xarakterli intensiv olacağı, dolu düşəcəyi ehtimalı var. Qərb küləyi əsəcək, bəzi yerlərdə arabir güclənəcək. Havanın temperaturu ötən günlərlə müqayisədə 3-5 dərəcə enəcək.\n« Ermənistan hökuməti: “Moskvada Əliyevlə Paşinyanın görüşü nəzərdə tutulmur” (Əvvəlki)\n(Sonraki) “Məni təhqir edən anasından doğulmayıb” »


İlham Əliyevə müraciət: Oğlunun şərləndiyini deyən qadın fəryad edir [video]\nEv Siyasət İlham Əliyevə müraciət: Oğlunun şərləndiyini deyən qadın fəryad edir\n“Dəfələrlə sizin qapılarınıza gəlmişəm, məni heç kim qəbul etmir cənab prezident. Əlim heç yerə çatmır, ümidim təkcə sizə qalıb”\nAbzas.net xəbər verir ki, oğlunun şərlənildiyini iddia edən Fəlahət Məmmədova Azərbaycan Prezidenti İlham Əliyevə videmüraciət edib. O, oğlunun işinin bilərəkdən düzgün araşdırılmadığını, şərləndiyini bildirib.\n“Möhtərəm prezidentimiz İlham Əliyev cənabları, sizə müraciət etməkdə məqsədim oğluma görədir. Xahiş edirəm ki, mənim bir ana kimi müraciətimi qəbul edəsiniz. Döymədiyim qapı qalmayıb cənab prezident, hər yerə məktub, teleqrama vurmuşam”.\n“Müstəntiq aldığı rüşvətə görə bu işi elə fırladıb”\nValideyn deyib ki, heç kim onun problemi ilə maraqlanmır, heç kim bu işə baxmır. Oğlu Məmmədov İsmayıl Firudin oğlunu saxta quldurluq maddəsi ilə ittiham edib 9 il yarım azadlıqdan məhrum ediblər.\n“Oğlum ancaq bara gedib, kimiləsə dalaşıb. Şahidlər də var ki, cibindən düşən telefonu, pulu aparıb mühafizəçilərə verib. Hətta özünə aid olan sənədi verib, yaşayış yerin də göstərib. Hansı bir quldur bunu edər, cənab prezident?”, – deyə F.Məmmədova bildirib.\nAna iddia edir ki, müstəntiq aldığı rüşvətə görə bu işi elə “fırladıb”, güya onun oğlu quldurluq edib. 4 gün sonra da onun bir dostunu tapıb gətirib ki, güya onunla bir yerdə qruppavoy törədiblər bu hadisəni:\n“Xahiş edirəm cənab prezident, yalvarıram sizə, dönə-dönə xahiş edirəm, hər dəfə sizin qapılarınıza getmişəm, yenə gedəcəm. Taqətim qalmayıb daha, tək ümidim sizə qalıb. Mənə kömək edin, cənab prezident”.\n“Müstəntiq dedi ki, bu işi heç 25 min manata da həll etmək olmaz”\nF.Məmmədova deyir ki, iddia etmir onun oğlum günahsızdır, dalaşıblar, verin cəzasını. Amma oğlu quldurluq etməyib. Nəyə əsasən ona o ittihamı veriblər? Gətirsin müstəntiq sübutları qoysun ortaya.\n“Daha sonra, mən müstəntiqin yanına xahişə getdim. Müstəntiq Kazımov İsməli mənə dedi ki, bir yaxın adam tap gəl. Mən də dedim ki, nəyə gücüm çatır, verərəm. O da mənə cavab verdi ki, bu işi heç 25 min manata da həll etmək olmaz. Mənim 25 minim olmadığına görə, mənim oğluma quldurluq maddəsi verdi”.\nValideyn prezident İlham Əliyevə müraciət edir ki, onun bu problemi həll edilsin. Bildirir ki, daha onun prezidentdən başqa əli çatan yeri qalmayıb:\n“Hökumətimiz sizin əlinizdədir, hamımız sizə inanırıq. Ona görə sizdən xahiş edirəm ki, bu işə bir baxasınız. Ulu öndərimizin bir sözü vardı, əgər günahsız həbsdə yatırsa, günahkar çöldə gəzirsə, bizim dövlətimizdən dövlət olmayacaq”.\nF. Məmmədova bildirir ki, özü xəstə, yoldaşı xəstədir. Övladları işləyib ailəyə baxırdı. İndi ailə ehtiyac içində qalıb.\n“Yenə qapınıza gələcəm. Əvvəllərdə çox gəlmişəm. Əli Novruzovun, Habil müəllimin qəbulunda olmuşam, Fuad Ələsgərova məktub yazmışam. Heç kim mənə kömək etmir. Bircə ümidim sizə qalıb, cənab prezident”.\nAna deyir ki, haqqını istəyir. Onun balası günahsız ola-ola 9 il həbsxanada yatmamalıdır. Qanun hamı üçün qanundur. Övladının nə günahı varsa, ona uyğun addım atılsın. Amma quldurluq işi onun üstündən götürülsün.\n“Neçə dəfə məhkəmələrdə şahidi olmuşam ki, biraz imkanı olanlara az cəza verirlər, amma kimin imkanı yoxdur, kasıbdır 7-8 il iş verirlər. Mənim oğlum niyə illərlər orda günahsız yatmalıdır, cənab prezident? Xahiş edirəm, cənab prezident, mənə kömək edin” – deyə şərlənərək həbs olunduğu iddia edilən İsmayıl Məmmədovun anası Fəlahət Məmmədova bildirib.\nƏvvəlki məqaləNazim İbrahimov: “Azərbaycan diaspor təşkilatları Alxanlı hadisəsi ilə bağlı səfərbər olunub”\nNövbəti məqalədəQDİƏT Parlament Məclisinin sessiyasında Alxanlı məsələsi müzakirəyə çıxarılacaq\nBaş prokuror: ‘Prezidentin göstərişlərinə əməl etmişik’\nSalome Zurabişvili: Hal-hazırda Rusiya ilə əməkdaşlıq ehtimalı görmürəm


Zakir Qaralov Abşerona gedir » XalqInfo.az Xəbər Portalı\nXalqinfo.az Xəbər Portalı » Sosial » Zakir Qaralov Abşerona gedir\n12 dekabr 2017 16:38 Baxış: 57 Şərh: 0 Çap\nBaş prokuror Zakir Qaralov dekabrın 22-də saat 10:00-da Abşeron rayon prokurorluğunun inzibati binasında Sumqayıt şəhər, Abşeron, Xızı, Qubadlı, Zəngilan və Şuşa rayonlarında yaşayan vətəndaşların qəbulunu keçirəcək.\nBaş Prokurorluqdan verilən məlumata görə, qəbulda vətəndaşların prokurorluq orqanlarının səlahiyyətlərinə aid olan müraciətlərinə baxılacaq. Qəbula gəlmək istəyən vətəndaşların qeydiyyatı və Xırdalan şəhərinə gəlmələrinin təşkili müvafiq şəhər və rayon prokurorları tərəfindən həyata keçiriləcək.\nVətəndaşlar yaşadıqları ərazi üzrə rayon prokurorluqlarına yazılı və ya şifahi müraciət etməklə yanaşı, Baş Prokurorluğun Müraciətlərə baxılması idarəsinin 437-28- 79 nömrəli telefonu və [email protected] elektron poçt ünvanı vasitəsilə də qəbula yazıla bilərlər.\nZakir Qaralova sualınız var?\nZakir Qaralov şimal-qərb rayonlarının əhalisini qəbul edəcək\nZakir Qaralov Xızıya gedəcək


Axşam marşı | Düşündürücü hekayələr | Kayzen\n21 fevral 2021, 23:55\nMisir yazıçısı Yusif İdris 19 may 1927-ci ildə Misirin Əş-Şərqiyə vilayətinin əl-Beyrum kəndində dünyaya göz açıb. 1951-ci idə Qahirə Universitetinin tibb fakültəsini bitirib və buranın ən qədim xəstəxanası olan Kəsr əl-Əynidə həkim, daha sonra Qahirə bələdiyyəsində müfəttiş işləyib. 1959-cu ildən jurnalist kimi fəaliyyətə başlayıb, əvvəl "Əl-Qumriyyə", sonra "Əl-Əhram" qəzetlərində çalışıb. Tələbəlik illərindən hekayələr yazsa da, ilk hekayələr toplusu – "Ən ucuz gecələr" 1954-ci ildə çap olunub. Novella ustası hesab olunan Yusuf İdrisin on hekayə toplusu, bir neçə povesti, «Ağappaq» romanı (1959) və yeddi pyesi çap olunub. Yazıçı 1 avqust 1991-ci ildə dünyasını dəyişib.\nUzaqdan mis stəkanların hind quşu çığırtısı kimi qulaqbatıran və qırıq-qırıq səslənən cingilsitisi eşidilirdi. Şubra əl-Bələd körpüsünə yaxınlaşanda gecənin sakitliyini pozan araksos (biyan kökündən hazırlanan içki) satıcısını gördük.\nBaşqa tacirlər kimi onun da artıq xeyli yaşı var. Əynində ənənəvi geyim – uzunqol köynək, arxadan torba kimi sallanan enli şalvar, belində əzik, amma təmiz qırmızı əskiylə birgə dolanmış qurşaq var. Balaqlarının altından yalın ayaqları görünür. Bir balaca saqqalı da var, görünür ki, onu da sanballı görünmək üçün saxlayır, bəlkə də, hər gün üzünü qırxmır. O, körpünün ortasında dayanıb yolu böyük səhəngiylə tutur. Səhəngi də özü kimi «gənc” deyil. Sanki hər ikisinin alnında yazılıb ki, ölənə qədər bir-birlərindən ayrılmasınlar. Səhəngin nazik, uzun burnu qarının sədəqədən ötrü açılan əyri barmaqlarına oxşayır.\nQoca stəkanları bir-birinə vurur və onlardan möhkəm cingiltili səs gəlir. O, bunu fasilələrlə edir: bir-iki dəfə vurur, dayanır, sonra yenə də vurub qışqırır:\n– Həə! Kim sərinləmək istəyir?! – Amma səsində elə bir etinasızlıq duyulur ki, heç kim onun çağırışına şirniklənmir.\nGünəş təzəcə batıb. Hər tərəf qürur vaxtı yayılan yalançı şəfəqə boyanıb. İnsanlar susqun və tələsik körpüyə tərəf gedirlər. Və onların bu tələskənliyi gününün kədərini daha da artırır. Onların hamısı satıcıdan yan keçir və bircəciyi də stəkanların cingiltisinə dönüb baxmır. Aydın məsələdir ki, artıq qış fəslidir! Qışda araksos içmək kimin ürəyinə düşər ki?!\nStəkanlarsa cingildəməyə davam edir. Qoca o yan-bu yana boylanır, yoldan ötənlərin harasa yoxa çıxdığına – elə bil yerin dibinə düşdüyünə, qana boyamış səmaya, çox tez gecəyə qovuşan günəşə baxır və baxdıqca da stəkanların cingiltisi daha möhkəm, daha təsirli eşidilir. Sanki həmin cingiltinin əks-sədası kimi öz səsi eşidilir: „Həə! Kim sərinləmək istəyir?!” Sözlər elə bil boğazının lap dibində ilişib qalmışdı və onları ordan var gücüylə çıxardıb qışqırırdı. Səhəng səhərdən bəri dopdoludur. Qocanın sinəsində böyük bir kədər yatıb. Gün ərzində elə az içki sata bilib ki, əlində qalan pulla heç nə almaq mümkün deyil.\nDəqiqələr getmir, yüyürüb qaçır – eynən yoldan ötənlər kimi. Vaxt da elə bil get-gedə artan soyuqdan qorxur.\nStəkanlar zəhlətökənliklə cingildəyir, çarəsizcə kiminsə diqqətini cəlb etmək istəyir. Qaranlıq get-gedə zülmətə çevrilir və ətrafı tamamilə bürüyür. Səma yeri soyuğa qərq edir. İnsan fiqurları getdikcə kiçilir və bütün dünya boz-mavi rəngə bürünür, donur və cansızlaşır.\nSatıcının səsi xırıldayır və getdikcə pis çıxır: “Həə! Kim sərinləmək istəyir?!” – sözlərinə həmahəng olaraq stəkanlar cingildəyir. Aradabir qoca əllərini nazik kəndir kimi qabağa uzadaraq yolu kəsməyə çalışır: „Rəhminiz gəlsin!” Amma yoldan ötənlər geri çevrilmədən onun yanından keçir və satıcı onların arxasınca sanki taleyiylə barışırmış kimi, onları bağışlayırmış kimi, itaətkarcasına təkrarlayırdı: “Rəhminiz gəlsin!»\nYoldan ötənlərsə hey gedirlər – yorğun, kədərli və acıqlı, solğun bənizlərində qayğılar, sönük gözlərində «qış»… gedirlər… Onlardan heç bircəciyi də yolun ortasında dayanan arakasos satıcısına gözucu belə olsa baxmır, fikir vermir. «Həə! Kim sərinləmək istəyir?! Rəhminiz gəlsin!” – sözlər suda boğulan adamın səsi kimi xırıltılı səslənir.\nYenə də heç kimi çevrilib ona baxmır.\nVaxt yavaş-yavaş irəliləyir. Göy üzü yer üzünə daha da yaxınlaşır, qaranlıq daha da qatılaşır. Səmanın qanlı yarası getdikcə solur və tamamilə itməyə başlayır. Küçədəki tənha yolçular da kabusa dönürlər. Stəkanların cingiltisi, demək olar ki, daha eşidilmir. Qoca daha „Həə! Kim sərinləmək istəyir?!” deyib qışqırmır, sakitcə təkrarlayır: “Rəhminiz gəlsin!” İndi bu sözləri onu əhatə edən hər şeyə, hər kəsə – yerə, göyə, asimana, arabalara, avtomobillərə, artıq getməyə hazırlaşan küçə qəhvəxanasının sahibinə deyir. Mis stəkanlar onun səsindəki yalvarışa köklənir və həmin səsə uyğun olaraq boğuq və zarıltılı səslənir, sanki insanların heç olmasa ona tərəf baxması üçün yalvarır. Heç almasınlar, amma bircə dəfə baxsınlar! Niyə? Axı niyə heç kim baxmır, sanki ödənilməmiş borcdan qaçmağa, harasa çox uzağa qaçmağa çalışırlar?! Axı bircə dəfə çevrilib baxsaydılar nə olardı?!\nQocanın üzü get-gedə yazıqlaşır. Arxasında çarpazladığı əlləri ölən ürəyin döyüntüləri kimi hələ də stəkanları cingildətməyə davam edir: susur-susur, sonra birdən çarəsizcə ölümlə mübarizə aparırmış kimi döyünür.\nQoca aradabir səhəngin içinə şirənin azalıb-azalmadığına baxır. Və soyuqdan titrəyən dodaqlarıyla mızıldayır: „Rəhminiz gəlsin!” O, yerindən bir addım da o yana-bu yana tərpənmir, sanki bu dəqiqə gözlənilməz bir möcüzə baş verəcək, səhəng özü-özünə boşalacaq, onun ciblərisə ağzınacan pulla dolacaq. Sonra körpünün o biri üzünə keçir, düşünür ki, bəlkə, burda bəxti gətirər! Amma heç burda da bəxti gətirmir və o yolun kənarında dayanır. Donuq halda yerə, göyə, yaxındakı, uzaqdakı işıqlara baxır.\nMöcüzə baş vermir ki vermir!\nQocanı çarəsizlik bürüyür. İndi üzü heç bir şey ifadə etmir. Yenidən stəkanların cingiltisi eşidilir. Amma qəribə işdir! Bu, daha ürkmüş quşların çığırtısı kimi həyəcanlı səs deyil. Xeyir! İndi stəkanlar başqa cür cingildəyir – bir-birlərinə sakit və kədərli halda toxunub başqa bir musiqi yaradır. Qoca stəkanları vurur və heç bu haqda düşünmür də. Amma nəqarət özü-özünə doğulur. Qaranlıqda çox kövrək səslənir və onu heç kim eşitmir. Qəfildən qoca əllərinin arasından çıxan səsə diqqət kəsilir və təbəssümlə qaşlarını yuxarı qaldırır. Melodiya görünür ki, onun xoşuna gəlir və o, bu işi bilirmiş kimi musiqini daha da gözəllişdirməyə, yaxşılaşdırmağa çalışır. Artıq yaranan musiqidən adamın ürəyi titrəyir. Həvəsə düşmüş qoca takta uyğun başını yelləməyə başlayır. O yelləndikcə saqqalı da tərpənir, rəqs edir.\nİndi daha satıcı yoldan ötən adamlara biganəliklə baxır. Sağ əlindəki mis stəkanların bir-biriylə pıçıldaşmasına diqqətlə qulaq asır. Sanki melodiyaya qərq olan araksos dolu səhəng də silkələnir və onunla bir takta düşərək tərpənir. Orda ondan başqa heç kim olmadığından, ona tərəfə heç kim baxmadığından özü yeganə dinləyicidir. Qoca daha da həvəslənir və axşamın sakitliyində sakit nəqarət xüsusilə daha da yanıqlı, həzin və ahəngdar səslənir. Getdikcə tündləşən qaranlıq qocanı gizlədib kabusa döndərməyənə qədər orda dayanır, sonra da sakitcə fırlanıb Şubra əl-Bələd tərəfə gedir.\nO, çox kədərli, qəmli gedir, əllərisə əvvəlki kimi arxasında çarpazlaşıb və elə eyni musiqini səsləndirir. Qoca bu melodiyanın sakit, güclə eşidilən taktına uyğun addımlayır. Və stəkanlar yenə də hüznlü və zərif şəkildə cingildəyirlər. Bir addım atır və stəkanlar sakitcə, küskün halda cingildəyir, daha bir addım atır və stəkanlar yenə də hüznlü və zərif şəkildə cingildəyir.\nNəhayət, gecə onu qaranlığında udur və metalın güclə eşidilən cingiltisi eşidilir duyulur. Sonra bir az da astadan. Daha az, az… Ucsuz-bucaqsız dünya… Sonsuz zülmətli gecə...\nTərcümə edən: Xanım AYDIN\n, Misir yazıçısı Yusif İdris


Mütəxəssislik pulsuzdur, mənbələr deyil ... | Martech Zone\nTəcrübə pulsuzdur, mənbələr yox ...\nBazar ertəsi, Sentyabr 25, 2006 Çərşənbə axşamı, Oktyabr 4, 2011 Douglas Karr\nBu gün evdəyəm. Özümü yaxşı hiss etmirəm - düşünürəm ki, çox, çox, çox saatlıq iş və stres məni tutur. Divanda yığıldım və elektrik enerjisi söndü. Yalnız yağış və soyuq olsa pisləşə bilər.\nBu səhər oxumaq və yatmaq üçün biraz vaxtım var ki, içimdə olan hər hansı bir böcəyi silkələməyə çalışdım. TechZ oxuduğum bütün kitablara diqqət çəkdi ... ümumiyyətlə heç 3-dən az deyil. Mən indi 3-ü oxuyuram və bundan sonra daha 2 gözləyirəm. Oxumağı sevirəm. Bir film və ya televiziya izləməkdən daha çox başımı təmizləyir və əyləndirir. Uşaqlarıma deyirəm ki, oxumağın ən yaxşı tərəfi şəkli və ya filmi başınıza çəkməyinizdir. Bir kitab haqqında yazılan bir filmə baxanda ümumiyyətlə məyus oluram.\nMən qazıram ... və noutbukumda yalnız 30 dəqiqə qalır. Qonşum tezliklə məni yönləndiricisini qaçırdığımı tapa bilər (təbii ki, təminatsız). Oxuduqca düşünməyə başladım və bu barədə yazmaq istədim.\nBudur mənim nəzəriyyəm ... məlumat əvvəlki qədər dəyər vermir. İnternet sayəsində biliklər saniyəyə qədər ucuzlaşır və ucuzlaşır. Nələr etdiyimizi izah etmək üçün məsləhətçiləri işə götürdüyümüz günlər Əgər etmək bizdən çox geridədir. Bunun əvəzinə, onlar üçün məsləhətçilər götürürük bilərsiniz bizim üçün edirik.\nResurslar dəyər baxımından artır və bilik azalır.\nMükəmməl bir şirkət qurmaq üçün kifayət qədər məlumatım var. Mənə çatışmayan şey mənbələrdir - vaxt və pul. Perspektivli məsləhətçilərlə müsahibə apardığımda, adətən mənə söyləyə biləcəkləri və ya deyə bilmədikləri səbəb olmur. Əslində, ümumiyyətlə onlardan istədiklərimi onlardan daha çox başa düşürəm. Onlarla rahat hiss etsəm, əllərindəki işi görmələri üçün işə götürürəm ... çünki diqqətlərini yalnız məsələyə yönəldə bilərlər. Bunu etmək imkanım yoxdur.\nİllər əvvəl öz avtomobilimi düzəldirdim. Bir avtomobil üçün ediləcək hər şeyi etdim. Vaxtım var idi, ona görə gedib bir kitab alıb nokauta salardım. Yaşlandıqca, artıq düyünlərimi qırxmaqdan zövq alıram, ona görə dükana gətirirəm. Mənim düzəltməyimdənsə başqasının düzəltməsinə vaxtımın daha çox dəyəri var. Avtomobil baxımının həddən artıq dəyəri ilə belə.\nHər şeyin getdiyi istiqamət bu deyilmi? Nümunə olaraq Search Engine Optimization (SEO) götürək. Vaxt tapdığımdan, axtarış mühərriki alqoritmlərinin hər birinin zirvəsinə necə yüksələ biləcəyimi görmək üçün sandbox mühitləri qura biləcəyimi, düzəldəcəyimi və təcrübə edə biləcəyimdən əminəm. Ancaq bunun üçün vaxtım yoxdur. Əlbəttə - hər kəs bir bloq oxuya və bunu etməyə başlaya bilməzdi. Başa düşürəm ... amma bir çox insan anlayır.\nSEO biliyi is pulsuz - İnternetdə testlərini və tapıntılarını davamlı olaraq göndərən kifayət qədər SEO saytları və blog toplusu var. (Saytımdakı bəzi düzəlişlərdən istifadə etdim). SEO Məsləhətçilərini yerə salmağa çalışmıram ... bunlar dəyər pul. Ancaq təcrübələrinə görə pula dəyər deyil, dəyərli bir qaynaq olaraq pula dəyərlər. Bunu hər gün edirlər ki, məcbur olmasan!\nİnternet is Məlumat Superhighway. Bunun köhnə və klişe olduğunu bilirəm, amma doğrudur. Bilik bölgüsü getdikcə ucuzlaşır. Jack Russell-in quru dərisini necə müalicə edəcəyimi öyrənmək istəsəm və ya Ajax çərçivəsi yaratmaq istəsəm ... onu axtarmaq mənim üçün hər şeydir.\nŞəbəkə daha mütəşəkkil və məlumat axtarışı asanlaşdıqca, özümüzə daha az 'mütəxəssis', daha çox 'qaynaq' olaraq baxmağımızın vacib olduğunu düşünürəm. Mütəxəssislik hər yerdədir və istifadə üçün pulsuzdur. Qaynaqlar deyil.\nİntruziv olmayan interfeyslər\n26 at Sep 2006, 10: 26 AM\nDüşünürəm ki, bu göyərçin quyruqları irəli sürdüyünüz iddia ilə yaxşıdır ... http://www.telco2.net/blog/2006/09/profiting_from_adjacent_busine.html


Gözyaşardıcı qaz və su şırnaqlarından istifadə edilib\n5 Dekabr 2021 21:42 | 1 088\nBrüsseldə COVID-19 ilə bağlı sərtləşdirmə tədbirlərinə qarşı çıxan aksiya iştirakçılarına gözyaşardıcı qaz və su şırnaqlarından istifadə edilib. SİA xəbər verir ki, bu barədə RİA Novostinin yerli müxbiri sözügedən agentliyə məlumat verib.\nMəlumatda bildirilir ki, Brüssel polisi daha sərt sanitar tədbirlərə qarşı aksiyanın razılaşdırılmış marşrutundan kənara çıxmağa cəhd edən nümayişçilərə qarşı gözyaşardıcı qaz və su şırnaqlarından istifadə edib.\nQeyd olunur ki, aksiya zamanı toqquşma baş verib və bu toqquşmalar onlarla gəncin əsas aksiyadan ayrılaraq polis kordonunu yarmağa cəhd etməsindən sonra başlayıb.\nNümayişçilər tərəfdən polisə daş və fişənglər atılıb.\nGöründüyü kimi, insan haqlarından, söz, ifadə azadlığından dəm vuran, ağız dolusu danışan Avropada, ələlxüsus Brüsseldə aksiya iştirakçılarına qarşı ciddi tədbirlər görülür. Maraqlıdır, insanların sərbəst toplaşma hüquqları və azadlıqları barədə digər ölkələrə qarşı tələblər irəli sürən Avropanın ən sayılıb seçilən şəhərlərindən birində, Brüsseldə aksiya iştirakçılarına, nümayişçilərə qarşı bu şəkildə davranış necə izah edilə bilər? Görünən odur ki, öz gözlərində tiri görməyənlər başqalarının gözündə tük axtarırlar və hətta buna bənzər nə isə görsələr belə dünyaya car çəkməyi də özlərinə rəva bilirlər.


Yeni startap layihəsinin təqdimatı olub - serqqapisi.az\nNəşr edilib 16.01.2020 09:06 |\nNaxçıvan Muxtar Respublikasının Turizm Departamentində “Peşəkar ofisiant” startap layihəsinin təqdimatı keçirilib.\nTədbiri giriş sözü ilə departamentin direktoru Əkbər Novruzov açaraq bildirib ki, bu startap layihəsi Naxçıvan Muxtar Respublikası Ali Məclisi Sədrinin “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsinə dair əlavə tədbirlər və innovasiyaların dəstəklənməsi haqqında” 2019-cu il 3 aprel tarixli Sərəncamına əsasən hazırlanıb. Layihədə iştirakla əlaqədar elan verilib, bir ay müddətində sənəd qəbulu aparılıb və müraciət etmiş 38 nəfər təlimdə iştirak hüququ qazanıb.\nQeyd olunub ki, təqdimatı keçirilən “Peşəkar ofisiant” startap layihəsi ictimai iaşə obyektlərində və hotellərdə personalın hazırlıq səviyyəsinə əhəmiyyətli dərəcədə müsbət təsir edəcəkdir. Layihə çərçivəsində ofisiantlara təlimlər keçiriləcək, təlimlər zamanı həm nəzəri biliklərin artırılmasına, həm də praktik bacarıqların inkişafına xüsusi diqqət yetiriləcəkdir. Təlimlərin sonunda keçiriləcək imtahanlarda müvəffəqiyyət qazanmış ofisiantlara sertifikatlar təqdim olunacaq.\nTədbirdə çıxış edən “Nəqşicahan Holdinq Şirkətlər Qrupu” MMC-nin iqtisadi məsələlər üzrə direktor müavini Rifat Mahmudov ictimai iaşə obyektlərində xidmətin təşkili ilə bağlı ümumi məlumat verib.\nNaxçıvan Muxtar Respublikası Turizm Departamentinin əməkdaşı Həsən Kərimovon çıxışından sonra qrafikə əsasən ilk təlim keçirilib.


QİSMƏT. Kathy Acker: I absolutely love to f...k\n2021, 05 Dekabr, bazar, Bakı vaxtı 21:58\nAvqust 21, 2013\nAcker bir anda böyük uğur qazandı. Onun kitabları haqqında saysız-hesabsız məqalələr yazıldı,\nAcker romanlarında çəkinmədən başqa yazıçılardan bəyəndiyi parçaları olduğu kimi plagiat edir və bunu oğurluq yox, mənimsəmə hesab edir.\nBütün bədəni tatularla, pirsinqlərlə dolu olan,qabığına sığmayan bu üsyankar qadın 1997-ci ildə xərçəndən öləndə, 30-dan çox kitab yazmışdı.\n"Oxu zalı"nda başladığımız "Postmodernizm" layihəsində Qismət sizi dünyanın ən məşhur postmodernist yazarları ilə yaxından tanış edəcək..\nKathy Acker: I absolutely love to f...k\nBakıda “almaq” sözünün “götürmək”lə əvəzləndiyi illər idi. Məsələn, “maşın almaq istəyirəm” yerinə, “bir maşın götürmək istəyirəm” deyilməyə başlanmışdı.\nBu “götürmək” sözü o vaxtlar təzə-təzə yayılmağa başlayan kredit sisteminin qeyri-rəsmi sinoniminə çevrilmişdi və əlbəttə, bu “götürmək” felinin arxasında bir az da dükandan nisyə siqaret, tum, zavod çörəyi, o dövrün deyimi ilə “çubuş” götürmək vərdişi də sezilirdi.\nHəmvətənlərimiz hər sahədə olduğu kimi bu “götürmək” sahəsində də qəribə batil inanclar icad etmişdilər. Bu əndrabadi inanclardan ən yayılmışı belə idi ki, paltar, telefon, maşın almaq istəyirsənsə, mütləq məhlə uşaqlarından, qonşulardan, qohumlardan kiminsə bələdçiliyindən yararlanmalısan. Paltar almaq istəyirsənsə, onda Mameddən soruş, keçən həftə təzə şalvar alıb, telefon almaq istəyirsənsə, Daşqın bilər, dünən bomba qiymətə işlənmiş Samsunq götürüb və s.\nHamı sözsüz bir razılığa gəlibmiş kimi öz ağlıyla, öz seçimi ilə hərəkət etməkdən imtina edib, mütləq başqasının “məsləhətinə” qulaq asırdı və balaca qurdayalanda məlum olurdu ki, o başqası da bir başqasının sözünə qulaq asıb, o başqası da bir başqasının.\nBu sözəbaxanlıq adamların canına elə yerimişdi ki, hər şeydə başqasının ağzını aramağa ehtiyac duyurdular. Məsələn, məhlədə hansısa oğlanın bir qızdan xoşu gəlirdisə, başqalarının o qıza baxmasını əngəlləmək üçün belə bir fəndə əl atırdılar. Axşam “besedka”da mırt vuranda ortaya bir sual tullayırdılar: “Zərişin qızı necə qızdı?” Əgər məhlə şurası qərar çıxartsa ki, yaxşı qızdır, onda sualı ortaya tullayan oğlan deyirdi ki, qızdan xoşum gəlir. Heç vaxt sevirəm, vurulmuşam deməzdilər. Yaxşı oğlan gərək “sevirəm” sözündən az istifadə edəydi.\nYox, əgər birdən kimsə qız haqqında nəsə oyan-buyan bir cümlə işlətsəydi, onda sualı ortaya atan binəva aşiq siqaretini yerə tullayar, yanındakına deyərdi ki, ver bir dənə də sənin siqaretindən çəkim, görüm necədir. Yanındakından siqaret istəmək söhbəti dəyişmək, özünü etinasız göstərməyə çalışmaq idi. Hamını sükuta qərq eləyən söhbətlər də olurdu:\n“Filankəsin qızı necədir?”\n“Yaxşı qızdır, amma nişanı qayıdıb...”\nKathy Ackerin “Litseydə qan və cəsarət” kitabında nəşriyyat müəllifi oxuculara belə təqdim edir: “Mənsub olduğu burjua ailəsinə, kapitalizmə, iqtidar alətlərinə söyüş və qan püskürən bir qadın – Kathy Acker. Pank şair, eksperimental romançı, performans sənətçisi, seks pozitiv feminist, striptizçi, şevalye qadın, yetkin fahişə, doymayan sevgili.”\n“Litseydə qan və cəsarət” romanının konkret sujeti xətti yoxdur. Belə bir ümumiləşdirmə aparmaq olar:\nRomanın baş qəhrəmanı 10 yaşında yetkinləşmiş Janey adında bir qızdır. Janey atasıyla birgə yaşayır, anası çoxdan ölüb. Janey tez-tez oğurluq edir, atasının həm qızı, həm də arvadıdır.\nAtası başqa bir qadına aşiq olur və qızını evdən uzaqlaşdırıb, Nyu-York City-də bir məktəbə göndərir. Janeyin 13 yaşı olanda 80 yaşlı bir yazıçı ilə yaşamağa başlayır və bir gün evə girən iki nəfər onu oğurlayıb bir iranlıya satırlar. İranlı ondan professional fahişə düzəltmək istəyir. Onu bir otaqda bağlı saxlayır, Janey bir gün bir qələm və bir dəftər tapır, qərara gəlir ki, öz həyat hekayəsini yazsın.\nHadisələri belə sadə ifadə etdiyimə baxmayın, Kathy Ackerin romanında hər şey elə də sadə və aydın deyil. Roman boyunca bəzən anlamaq olmur ki, yazan kimdir, nəql edən kimdi, danışan kimdi.\nAcker romanlarında daha çox "beat" nəslinin ustalarından olan Uilyam Berrouzun "cut-up" texnikasından istifadə edir. Çəkinmədən başqa yazıçılardan bəyəndiyi parçaları olduğu kimi plagiat edir və bunu oğurluq yox, mənimsəmə hesab edir.\nMəsələn, “Litseydə qan və cəsarət” romanında Nathaniel Hawtorne-un məşhur “Qızıl damğa” əsərini şəhr edir və şərh edə-edə onun əsərini mənimsəyir, yaxud Bataldan, Delözdən və başqa filosoflardan bəyəndiyi fikirləri öz əsərində istinadsız istifadə edir.\nAleksandr Skidan onun haqqında yazır: “Ackerin əsərləri heyrətamizdir, çünki onda hələ stilistik qaydalar möhkəmlənməmişdi (sonralar tənqidçilər pank, kiberpank, denarrativ, dekonstruksiya kimi üslubları bir-birindən seçəcəkdilər), açıq-saçıqlıq hələ ifadə üsulu deyildi, ilk dəfəydi ki, bir qadından insan ruhunu fəth edən qarışıq və azğın bir intonasiya ilə qışqırıq çıxırdı.\nOnun nəsrinə səmimilik qatan bu keyfiyyəti sonrakı əsərlərində tədricən yoxa çıxır. Bəlkə mən yanılıram, amma iş orasındadır ki, (təqribən belədir, az ya da çox belədir) sonralar xeyli yazıçı onu yamsılamağa başladı ki, bu da həmişə olduğu kimi, onun gətirdiyi yeniliyi gözdən saldı, insanların duyumunu kütləşdirdi. Onun mətnlərində gözlənilməzlik effekti (ahəngsizliyin ahəngdarlığı), bununla belə həm də təbiilik itdi, təkrarçılıq başladı, buna müvafiq olaraq əvvəlcədən gözlənilən, bilinən mətnlər doğuldu.\nAcker bir anda böyük uğur qazandı. Onun kitabları haqqında saysız-hesabsız məqalələr yazıldı, bəziləri onları elə gurultulu hesab edirdi ki, hətta markiz de Sadın qələmindən çıxmış, radikal formanın və qadağan olunmuş dilin birləşdiyi “Təmiz şüurun tənqidi” əsərinin rok-n-roll versiyası da adlandırırdılar. Bu, yaralayan və partladan (darmadağın edən) ədəbiyyat idi.” (Sitat gətirilən parçanın tərcüməsi Namiq Hüseynlinindir.)\n“Litseydə qan və cəsarət” romanında insest, pedafillik, abort, bədii formaların seks pozaları kimi dəyişməsi, kişi və qadın bədəninin, eləcə də parkın, binanın əllə çəkilmiş rəsmləri, sxemləri mövcuddur. Roman başdan-ayağa açıq-saçıq dillə yazılıb, fəsillərdən biri yarı farsca, yarı ingiliscə yazılmış sözlər, şeir parçaları şəklindədir.\nKathy Acker postmodern dünyanın mərkəzsizliyini, parçalanmışlığını formaların qeyri-sabitliyi ilə ifadə edib və əlbəttə ki, qəlibləşmiş sujet-kompozisiya modellərinə qarşı misli görülməmiş bir üsyana qalxıb.\nBir dəfə məhlə uşaqlarından biri siqaretinin kötüyünü sümürə-sümürə “vızıv”lıq konturu qalmış tələbə səsilə belə dedi : “Alə, bir qız tapın sevək də. ”Dedim, brat, nəğd alaceysən, ya kreditnən?" Əvvəl gözünü döydü, sonra söhbəti başa düşdü, hırıldadı.\nSeks sözünün ancaq adı ilə kayf tutan məmləkətimizin insanları “second hand” bir ömrü aybaay, kredit-kredit yaşayır, eləmədikləri şeyləri eləyirmiş kimi danışırdılar və kim nə qədər çox seksi düşünürdüsə, o qədər də əhvalat uydurmağa, söyüşcül olmağa başlayırdı.\nMən ən çox o illərdə söyüşcül olmuşam.\nKathy Acker-in "Şəhvət" romanını burda oxu\n"Boyalı quş" - bütün zamanların ən təsirli romanlarından biri\nQİSMƏT. Uilyam Berrouz və Beat nəsli\nQİSMƏT. Don DeLillo - sirrin axtarışında\nQİSMƏT. Orxan Pamuku - şah əsəriylə anlamaq


Azərbaycanda bu nazirlik 2019-cu ildən şikayətləri “WhatsApp”la qəbul edəcək - İKT - Fins.az\nAzərbaycanda bu nazirlik 2019-cu ildən şikayətləri “WhatsApp”la qəbul edəcək\n“Bakıda 37 rayon və şəhərdə 136 konteyner quraşdırılıb və bu iş davam etdirilir”.\nFins.az xəbər verir ki, bu fikri Ekologiya və Təbii Sərvətlər Nazirliyinin ekoloji maarifləndirmə və İctimaiyyətlə əlaqələr şöbəsinin rəhbəri Səyyarə Məmmədova söyləyib. O eyni zamanda bildirib ki, ölkə ərazisində politelin torbalardan istifadə getdikcə məhdudlaşdırılır:\n“Parçadan hazırlanan torbalardan istifadə məsləhət görülür. Məşhurlar da bizə dəstək olub, bu işin əhəmiyyətini işıqlandırırlar. Arzu edirik ki, əhalinin hamısı bu işə qoşulsun və politelin torbalar yerinə parça torbalara versin”.\nS. Məmmədova onu da bildirib ki, yanvar ayında “qaynar xətt” ləyanaşı whatsapp nömrəsi də fəaliyyətə başlayacaq\n“Bunun məqsədi şikayətlərin operativ qaydada qəbuludur. Onu da deyim ki, Azərbaycan Hava Yolları təyyarələrinə milli parklar haqqında bukletlər paylanır. Eyni zamanda turistlərə ov qaydaları haqqında bukletlər verilir. Belə bukletləri otellərə də paylamışıq”.


Məşqlərdə durğunluğun qarşısını almağın 8 üsulu - Atlet.az\nMəşqlərdə durğunluğun qarşısını almağın 8 üsulu\n1. Təkrarların sayını dəyişdirin Təkrarları eyni sayda etmək lazım deyil. Əgər "durğunluğun" yaxınlaşdığını hiss edirsinizsə, o zaman yanaşmada təkrarların sayını dəyişdirməyə cəhd edin. Məsələn, əgər Siz həmişə 6-8 təkrar edirsinizsə, onda 12-15 təkrar rejiminə keçməyə cəhd edin. Atletlərin əksəriyyəti "piramida" adlandırılan praktikanı tətbiq edirlər. Li Labrada müxtəliflik üçün əks istiqamətli "piramida" tətbiq edir, yəni təkrarların sayını artıraraq hər yanaşmada öz iş çəkisini azaldırdı.\n2. Çalışmaların ardıcıllığını dəyişdirin\nTəcrübəmiz bizi hər bir məşqi baza çalışmasından başlamağa və köməkçi çalışmaları ilə bitirməyə (adətən bu izolyasiya çalışmalarıdır) alışdırıb. Bununla belə, bu metodikadan daimi olaraq istifadə etdikdə, yüklənməyə öyrəşmə baş verir və nəticədə "durğunluq" yaranır. Burada proqramın yerinə yetirilməsinə izolyasiya (və ya köməkçi) çalışmasından, məsələn, əzələlərin "ilkin yorğunluğu" prinsipindən istifadə etməklə, başlamağı tövsiyə etmək olar. Həmçinin köməkçi çalışmaların ardıcıllığını da dəyişmək məsləhət görülür. Bu sizə treninqi daha da müxtəlifləşdirməyə və "durğunluğu" aradan qaldırmağa imkan verər.\n3. Çalışmaların özlərini dəyişdirin\nBütün atletlərin, hətta ən təcrübəlilərin belə, sevdikləri və sevmədikləri çalışmalar olur. Bununla belə, çalışmaların ardıcıllığını dəyişdirməklə yanaşı, onların özlərini də dəyişdirmək tövsiyə edilir. Məsələn, sinə üçün tamamlayıcı çalışma kimi Siz həmişə hantellərin yan tərəflərə aparılması hərəkətindən istifadə etmisiniz. Gələn dəfə, onların əvəzinə, bloklarda krossoverlərdən istifadə edin. Siz özünüz hiss edəcəksiniz ki, bu eynitipli görünən çalışmanın dəyişdirilməsi orqanizm üçün stress yaradır.\n4. Uayderin prinsiplərindən istifadə edin\nMəşqlərdə "durğunluğun" qarşısını almağın ən etibarlı metodu, Co Uayder prinsiplərindən (qismən təkrarlar, drop-setlər, sürətli təkrarlar və s.) istifadə etməkdir. Bundan başqa, hətta çalışmaların yerinə yetirilməsi üsulunu da dəyişmək olar. Məsələn, əgər Siz çalışma amplitudasının yuxarı nöqtəsində pauza etməyə öyrəşmisinizsə, onda "non-stop" rejimində köməkçi hərəkətləri yerinə yetirməyə cəhd edin, yəni bütün yanaşma boyunca əzələni boşaltmayın. Belə rejim məşqlərə müxtəliflik gətirəcək və iş əzələsinin daha çox “turşumasına” gətirib çıxaracaq, bu isə onun artımına əlavə köməklik göstərəcək.\n5. Çalışmaların yerinə yetirilmə sürətini dəyişdirin\nAdətən bir çox atletlər çalışmaları özlərinin adət etdikləri sürətlə yerinə yetirirlər. Lakin çalışmaların supercəld və superləng yerinə yetirilmə texnikaları da mövcuddur ki, onları da yoxlamaq lazımdır. Nümunə üçün çalışmaları aşağıdakı üslubda yerinə yetirməyə cəhd edin: 30 saniyə ərzində ağırlığı endirirsiniz, 30 saniyə ərzində qaldırırsınız. Belə treninq çox effektivdir və əzələ kütləsinin inkişafına gözəl təsir göstərir. Hər məşqdə uzun müddət ərzində superləng və ya supercəld metodları təcrübədən keçirmək lazım deyil. Bu metodikaya əzələlərin vaxtaşırı şoklandırılması vasitəsi kimi baxın.\n6. Yanaşmalar arasında istirahət müddətini dəyişdirin\nYanaşmalar arasında istirahət müddətinin dəyişdirilməsi məşqlərin intensivliyinin idarə edilməsinin vacib alətidir. İstirahət vaxtını azaltmaqla Siz əzələlərə yüklənməni elə yüksəldə bilərsiniz ki, sanki öz iş çəkinizə əlavə ağırlıq əlavə etmisiniz. Əgər Siz həmişə 3 dəqiqə istirahət etməyə adət etmisinizsə, onda bir-iki həftə ərzində bu vaxtı 1 dəqiqəyədək azaldın (bu zaman iş çəkisini azaltmaqla). İstirahət vaxtının azaldılması orqanizm üçün ciddi stress olacaq, çünki onu yenidən adaptasiya mexanizmlərini (əzələ ölçüsünün və gücünün artırılması) işə salmağa məcbur edəcək.\n7. İşlədiyiniz çəkiləri dəyişdirin\nBütün atletlər iş çəkisinin artırılması ilə müşaiyət olunan güc məşqlərini sevir. Lakin iş çəkisinin dayanmadan artırılması orqanizmi yükləndirir və həddən artıq yorğunluğa (sinir sistemində) səbəb olur. Bir az istirahət etmək üçün bir-iki həftə müddətinə öz iş çəkinizi azaltmağa cəhd edin. Bu vaxt ərzində sinir sistemi bərpa olacaq və Siz yenidən kritik iş çəkilərinin öhdəsindən gələ biləcəksiniz. Yadda saxlayın: daima çəkilər “dalınca qaçmaq” durğunluğa aparan ən doğru yoldur.\n8. Split-sxeminizi dəyişin\nSplit-sxemin qurulma variantları müxtəlifdir. Məsələn, əgər Siz sinəni kürəklə birlikdə məşq etdirməyə vərdiş etmisinizsə, onda gələn dəfə bisepslər ilə birgə məşq etdirməyə cəhd edin. Həmçinin məşq günlərini azaltmağa və ya əlavə etməyə də cəhd etmək olar.\nAnlamaq lazımdır ki, məşqlərdə "durğunluqla" mübarizənin əsas prinsipi məşq prosesinin hərtərəfli müxtəlifliyinin təmin edilməsindən ibarətdir. Eyni tipli məşqlər birmənalı olaraq "durğunluğa" gətirir.


PAŞA Sığorta və PAŞA Həyat Sığorta şirkətlərinin maliyyə dəstəyi ilə Azərbaycana cəlb edilən kubalı həkimlər daha 3 ay ölkəmizdə fəaliyyət göstərəcəklər PAŞA Sığorta\nPAŞA Qrup Şirkətlərinin maliyyə dəstəyi ilə Azərbaycana cəlb edilən kubalı həkimlər daha 3 ay ölkəmizdə fəaliyyət göstərəcəklər.\n2020-ci ilin iyul ayında PAŞA Sığorta və PAŞA Həyat Sığorta şirkətlərinin maliyyə dəstəyi ilə bütün dünyanı öz əsarətinə alan və vətəndaşlarımızın sağlamlığını risk altında saxlayan COVID-19 pandemiyasına qarşı mübarizə üçün Azərbaycana 115 kubalı tibb mütəxəssisi cəlb olunmuşdur. Dünyada və ölkəmizdə ümumi epidemioloji vəziyyətin hələ də ağır oluğunu nəzərə alaraq, PAŞA Sığorta və PAŞA Həyat Sığorta şirkətləri sözügedən mütəxəssislərin Azərbaycanda daha 3 ay fəaliyyət göstərmələri məqsədilə xidmət haqqında müqaviləni uzadıb.\nDaha öncə qeyd olunduğu kimi, tibb mütəxəssisləri arasında epidemioloqlar, infeksionistlər və reanimatoloqlar var. PAŞA Qrup Şirkətləri və Azərbaycan Respublikasının Səhiyyə Nazirliyinin müştərək fəaliyyəti nəticəsində ölkəmizə çatdırılan mütəxəssislər Kubada geniş yoluxucu xəstəliklərlə, xüsusilə Ebola virusu ilə mübarizədə geniş təcrübəyə və ümumilikdə səhiyyə və tibb sahəsində geniş biliklərə malikdirlər. Ölkəmizə gələn səhiyyə işçiləri pandemiyaya qarşı mübarizədə yerli həkimlərlə öz təcrübələrini bölüşməyə, bu virusa yoluxmuş xəstələrin müalicəsində azərbaycanlı həmkarları ilə birlikdə çalışmağa davam edəcəklər.\nPAŞA Sığorta “Güvənli Gələcək” adlı təlimlərlə sosial məsuliyyət layihəsini davam etdirir.


Bu gecə bir neçə yanğın hadisəsi baş verib\nHadisə 11 Sentyabr 2013 07:47 (UTC+04:00)\nBu gecə Azərbaycanda bir neçə yanğın hadisəsi qeydə alınıb.\nTrend Fövqəladə Hallar Nazirliyinin rəsmi saytına istinadən məlumat verir ki, Neftçala rayonu, Qaraqaşlı kəndində vətəndaşa məxsus ümumi sahəsi 80 kv.m olan talvarın yanar konstruksiyaları və altına yığılmış 12 ton ot bağlamasının 2 tonu yanıb. Ot bağlamasının qalan hissəsi yanğından mühafizə olunub. Yanğın saat 01:45-də yanğınsöndürənlər tərəfindən söndürülüb.\nMasallı rayonu, Allahyarlı kəndində (rayon mərkəzindən 8 km aralı) vətəndaşa məxsus ümumi sahəsi 460 kv.m olan fermanın dam örtüyünün yanar konstruksiyaları 210 kv.m sahədə və içərisinə yığılmış 45 ton ot bağlamasının 20 tonu yanıb.\nFerma və ot bağlamasının qalan hissəsi yanğından mühafizə olunub. Yanğın saat 02:14-də yanğınsöndürənlər tərəfindən söndürülüb.\nBakı şəhəri, Sabunçu rayonunda vətəndaşa məxsus ümumi sahəsi 100 kv.m olan qapı-pəncərə sexinin yanar konstruksiyaları 50 kv.m sahədə, içərisində 1 ədəd dəzgah və 2 ədəd qapı yanıb. Sexin qalan hissəsi yanğından mühafizə olunub. Yanğın saat 03:01-də yanğınsöndürənlər tərəfindən söndürülüb.\nBakı şəhəri, Binəqədi rayonunda 16 mərtəbəli yaşayış binasının 1-ci mərtəbəsində vətəndaşa məxsus ümumi sahəsi 3 kv.m olan köməkçi otaqda əşyalar yanıb.\nKöməkçi otaqda olan 5 ədəd məişət qaz balonu (3 ədəd 3 litrlik, 2 ədəd 5 litrlik) yanğından mühafizə olunub. Yanğın saat 03:13-də yanğınsöndürənlər tərəfindən söndürülüb.\nBakı şəhəri, Sabunçu rayonunda vətəndaş tərəfindən idarə olunan "SHACMAN" yük avtomobili və vətəndaşa məxsus "VAZ" markalı minik avtomobilin toqquşması nəticəsində yanğın baş verib.\nYanğın nəticəsində "VAZ" markalı minik avtomobilinin yanar hissələri yanıb. Diqər avtomobillər yanğından mühafizə olunub. Yanğın saat 04:22-də yanğınsöndürənlər tərəfindən söndürülüb.


525-ci Qəzet - Natəvan Dəmirçioğlu: "Ədəbiyyat müstəvisində hər kəs özü boyda görünür"\nNatəvan Dəmirçioğlu maraqlı yazıçı, tanınmış publisistdir. Filologiya üzrə fəlsəfə doktoru elmi dərəcəsi var. Azərbaycan Beynəlxalq Radiosunun şöbə müdiridir. Hal-hazırda Bakı Dövlət Universitetinin jurnalistika fakültəsində dərs deyir. Media üzrə ekspertdir. "Qılınc və Qələm", "İlin qadın yazıçısı" kimi mükafatlar alıb.\nNatəvan xanım 1963-cü ildə Qazax rayonunda anadan olub. "Bir ovuc torpaq" adlı ilk hekayəsi 20 yaşı olarkən dərc olunub. Sonrakı illər bir neçə hekayə və pyes yazıb. 1997-ci ildə "Üç nöqtə", 98-də isə "Səbət" povestləri "Azərbaycan" jurnalında işıq üzü görüb. Keçən əsrin sonunda Heydər Əliyevin sərəncamı ilə Prezident təqaüdünə layiq görülüb. Ədəbi ictimaiyyətdə "Yetim" povesti Natəvan Dəmirçioğlu imzasını daha geniş tanıtdırıb. Mütəxəssislər Natəvan xanımın "Birinci kitab"ını ədəbi hadisə kimi qiymətləndirirlər. Bir neçə dillərdə və müxtəlif ölkələrdə çap olunan Natəvan Dəmirçioğlu ikinci dəfə ölkə başçısı İlham Əliyevin imzası ilə Prezident təqaüdünə layiq görülüb. Bir neçə yaradıcılıq birliyinin üzvü olan Natəvan xanım dəfələrlə fəxri fərmanlarla və diplomlarla təltif olunub.\n- Natəvan xanım, adınızda kişiyə məxsusluq var, elə publisist yazılarınızda, hekayələrinizdə də bunu hiss etmək olur - kişi qələminin məntiqi, gücü var. Hardandır bu kişilik sizdə?\n- İlk dəfədir ki, mənə belə sual verilir. Mən qadında sevilməli olan xüsusiyyətlərə üstünlük verirəm. Məsələn, "filankəs kişi kimi qadındır" ifadəsindən xoşum gəlmir. Bir dəfə Rüstəm Kamal da demişdi ki, sənin hekayələrində kişi yazıçısına məxsus olan keyfiyyət var.\nTelefon zəng çalır. Natəvan xanım açan kimi bildirir ki, müsahibə verirəm, sonra danışarıq. Tez dilləndim ki, ay Natəvan xanım, səs yazanı dayandırım, danışın, bəlkə kiminsə vacib sözü var. Onun cavabı isə belə oldu: yox, qızımdır, səsindən bildim ki, hər şey qaydasındadır, sadəcə hal-əhval tutmaq üçün zəng edib. Artıq 30 ildir ki, səslə işləyirəm. Səsdən təyin edə bilirəm hər vəziyyəti, özümün həmin adama lazımlıq dərəcəmi. Hə, davam edək - deyib, Natəvan xanım sualımı cavablandırmağa davam edir. "Hər bir insan mənsub olduğu xalqdan, millətdən kimlərinsə ruhunu daşıyır. Mən bilmirəm kimin ruhunu daşıyıram, ancaq təxmin edirəm ki, böyük kişi ruhudur daşıdığım. İkinci tərəfdən, mən anamı 12 yaşımda itirmişəm. Atam saxlayıb bizi. Kişi tərbiyəsi görmüşəm. Yəqin ki, bütün bunlarla əlaqəlidir, mənim kişi xakterinə bələdliyim, yazılarımdakı kişi ruhu.\n- Qazax ədəbi mühiti, belə demək olarsa, Qazax ədəbiyyatı sizi qane edirmi?\n- Heç bir mənada mən ədəbiyyatı bölgələrə bölmürəm. Amma bu da qaçılmazdır, təbiət hadisəsidir ki, insanlar bölgələrə ayrılır. Son dövrlərdə sanki məqsədli şəkildə Qazax ədəbi mühitinə qarşı kompleks yaranıb. Bəzi adamlar elə bilir ki, Qazaxdan filan qələm adamı olmasaydı, o, daha çox məşhurlaşardı, daha ciddi yazar hesab olunardı. Məncə, Qazax ədəbi mühitinin nümayəndələrini gözü götürməyən adamlar çoxdur. Ədəbiyyat yeganə sahədir ki, bu ərazidə heç kim heç kimin yerini tutmur, tuta da bilməz. Ədəbiyyat müstəvisində hamıya yer var və burada hər kəs özü boyda görünür. Səməd Vurğunun dövründə ona paxıllıq edən çox yazarlar var idi. Elə bilirdilər ki, onların inkişafına Səməd Vurğun mane olur. O adamlar Səməd Vurğun öləndən sonra 30 il yaşadılar, ancaq Səməd Vurğun ola bilmədilər. Bu gün məni öz timsalımda Qazaxdan olan yazarlar məsələsi qane edir. Əlimdən gələni edirəm. Günün 25 saatını işləyirəm. Düzdür, əsərlərdən sonra - "Səbət"dən, "Yetim"dən sonra səhhətimdə problemlər yarandı. Ancaq şükür ki, hər şey qaydasına düşdü.\nElə bu vaxt qapı açıldı, orta yaşlı bir xanım çay gətirdi. Müsahibəni dayandırıb çay içməyə başladıq. Otağın küncündə narahat görünən kitablar diqqətimi çəkdi. Hər yan kitab idi. Hətta gödəkçəmi paltar dolabından götürəndə gördüm ki, bura kitabla doludur. Soruşdum ki, ay Natəvan xanım, bu kitabları niyə incidirsiz? Sualım yerində idi. Natəvan xanımın dərdi təzələndi. Birnəfəsə cavab verdi: "Oğul, kitablar mənim ürəyimin yarasıdır. İllərlə kirayə evdə qorumuşam onları. İndi də evimizdə yer azdır, kitablarımı yığmağa ayrıca otağım yoxdur. İşdə, atamgildə, bacımgildə, evdə qutularda saxlayıram onları".\nAçığı, mən elə bilirdim ki, jurnalistlər binasında Natəvan xanıma da ev verilib. Çünki buna onun jurnalist təhsili, 30 illik professional jurnalist xidməti, jurnalistikadan dissertasiya yazması, jurnalistikadan dərs deməsi və nəhayət, jurnalistika üzrə ekspert olması əsas verir. Üstəlik, xanım yazar məhdud mənzil şəraitində yaşayır. Kiçik bir zarafat edirəm: Yazacam ki, Natəvan Dəmirçioğluna ev vermirsiz, verməyin, amma onun kitablarına bir ev verin... Çayımızı bitirəndən sonra müsahibəmizə davam etdik.\n- Güney Azərbaycanda milli mədəniyyətimizin inkişafına təsir edə bilirikmi?\n- Bu, mənim dissertasiya mövzumdur: "Güney Azərbaycanda milli mədəniyyətin inkişafında Azərbaycan Beynəlxalq radiosunun rolu". Adından da məlum olduğu kimi, mövzu Güney Azərbaycan məsələsini gündəmə gətirir. Bu isə müstəqil Azərbaycan dövlətinin siyasəti ilə üst-üstə düşür. Çünk i Azərbaycan dövləti azərbaycançılıq ideologiyasına önəm verir, dünyaya səpələnmiş altmış milyonluq Azərbaycan türkünün vahid, müstəqil vətəni kimi öz üzərinə böyük tarixi missiya götürür. Deyilənə görə, bu elmi işdə çox mühüm məsələlərə aydınlıq gətirilib. Güney Azərbaycanda özünüdərk, milli mənsubiyyətini bilmək, milli mədəniyyətinə sahiblik ciddi məsələlərdir. Orada soydaşlarımız fars mədəniyyəti qarşısında öz mədəniyyətini tanımaq, bilmək, yaşatmaq, təbliğ etmək kimi mühüm tarixi vəzifə daşıyır. Toplumu millətə, xalqa çevirən amillər dil ilə bərabər, milli iradə, milli-mənəvi dəyərlər sisteminin olması və tarixi keçmişə sahiblikdir. Güneydə doğulub, böyüyən nəsillərin şüurunun altyapısında bu məsələlər diri olmalıdır. Tarixdən çox sayda sübutlar gətirmək olar ki, əgər xalq, millət müəyyən zaman kəsimində bu və ya digər imperiyanın təzyiqi altında yaşamışsa, vaxtı gələndə, siyasi şərait yetişəndə o imperiya buxovlarından azad ola bilir. Milli mədəniyyətin unudulması, könüllü dəyişmə və ya yabançı dəblərə uyma - assimilyasiya toplumu kültür imperializminin buxovuna salır və sonradan xilas çətin olur. O səbəbdən də milli-mənəvi dəyərləri, mənəviyyat yatırımı: öncə dili, tarixi, folkloru, ədəbiyyatı, musiqini, geyim və davranış özəlliklərini, mətbəxini qorumaq gərək. Güney Azərbaycanda azərbaycan- dilli mətbu orqanlar yox səviyyədədir. Olanlar da bizim mədəniyyəti fars mədəniyyətinin içərisində əritməyə çalışır. İranda 45 milyonluq Azərbaycan xalqının öz dilində məktəbi, ali təhsil ocaqları, mətbu orqanı, radio, televiziya kanalı yoxdur. Bəzən Azərbaycan dilində veriliş açırlar və dili elə təqdim edirlər ki, bu, 70 faiz farslaşmış Azərbaycan dilidir. Sadə vətəndaşlar, aşıq sənəti və folklor dəyərlərimiz dilimizi qoruyub saxlayır. Biz mədəniyyətimizi onlara çatdırmaqla onlara dəstək olmuş, ümid vermiş olarıq.\nNatəvan xanım İran siyasətinin az qala qurbanına çevrilən 45 milyonluq Güney azərbaycanlılardan elə siyasi söhbətlər edirdi ki, bir anlığa özümü dövlət əhəmiyyətli diplomotik danışıqlar aparılan siyasi konfransda hiss etdim. Görünür, Natəvan xanım ciddi qələm sahibi olaraq hər yerdə öz vətəndaş mövqeyini ortaya qoymaqdan çəkinməyən, milli kimliyini unutmayan həm də bir siyasətçidir. Çünki o, siyasi cəhətdən elə məqamlara toxundu ki, şəxsən mən Milli Məclisdə Güney Azərbaycan haqqında belə məntiqli, içdən danışan millət vəkili tanımıram. Ümumiyyətlə, Natəvan Dəmirçioğlu publisist yazılarında da, hekayələrində də içdən danışmağı bacaran yazıçıdır.\n- Natəvan xanım, bütün kitablarınız xaricdə çap olunub. Azərbaycanda oxucunuz yoxdur?\n- Mənim çap olunmamış xeyli materialım var. Mən ac deyiləm çap olunmağa. Çap olunan əsərlərim məni qane edir. Əsərlərimə görə xeyli zənglər gəlir, internet üzərindən yazırlar, fikirlərini bildirirlər, başqa əsərlərimi istəyirlər. Yeni romanımdan bəzi parçalar dərc etdirirəm. O saat münasibət bildirirlər. Romanı tam şəkildə oxumağa tələsdiklərini söyləyirlər. Yəni kifayət qədər oxucularım var. Ölkə nəşriyyatları ilə də danışıqlar aparırıq. Yəqin ki, əsərlərimi təkrar nəşr etdirəcəm. Ardınca romanı bitirib, ayrıca kitab halında dərc etdirmək istəyim var.\n-"Kəlağayı" hekayəsəni niyə yazmısız?\n- Qazaxda Hacı Mahmud Əfəndi baba pirinə getmişdim. O piri sovet dövründə dağıdılmaqdan Səməd Vurğun saxlatdırıb. Anbar kimi istifadə olunan piri Mədəniyyət Nazirliyində tarixi abidə kimi qeydiyyata saldırıb və nəticədə piri dağıtmayıblar. O vaxt Səməd Vurğun deputat imiş, sözü keçirmiş. O pirin divarlarında Qazi Bürhanəddinin, Mir Həmzə Seyid Nigarinin, Veysəl Qaraninin və başqa övliya-yazarların deyimləri həkk olunub. Pir müqəddəs ocaq olmaqla bərabər, Nəqşibəndilik təriqətinin tarixi abidəsidir. Sonradan Ulu Öndər Heydər Əliyev həmin piri təmir elətdirib. O pirdə olanda bir qadın mənə kəlağayı bağışladı. Qadın Hacı Mahmud Əfəndi nəslindəndir və pirdə xidmət edirdi. Əslində, kəlağayıları pirə girəndə bağlamalı, çıxanda təhvil verməliydik. Amma kəlağayı mənə çox yaraşmışdı deyə qadın onu mənə bağışladı. Sonra da bütün bunlar hekayəyə çevrildi. O hekayədə əsas fikir odur ki, özünün sahib olduğun dəyərləri yaşadıb, inkişaf etdirməyi bacarmalısan, əks halda başqaları ona sahib çıxacaqlar, sən unudulacaqsan. Kürəsəlləşən dünyada ancaq öz milli dəyərlərinlə seçilə və sayıla bilərsən.\n- Əsəd Cahangirdən tutmuş Zəlimxan Yaquba qədər çox adam sizin haqqınızda yazı yazıb. Bu yazılardan ən çox bəyəndiyiniz hansı olub?\n-Mənim haqqımda bu günə qədər yazı yazan hər kəsə, sözsüz ki, öz təşəkkürlərimi çatdırıram. Dünyasını dəyişənlərin ruhuna, yaşayanların özünə minnətdaram. Zəlimxan Yaqub kimi bir qələm sahibinin mənim haqqımda yazı yazıb, "525-ci qəzet"də çap etdirməsi məni çox sevindirmişdi. Haqqımda yazılan bütün yazılara şad olmuşam. Amma əgər dürüst cavab vermək gərəkirsə, ən çox mənim yaradıcılığım haqqında Əsəd Cahangirin yazdığı monoqrafiyaya ümidim çoxdur. Əsəd müəllim sağ olsun, işi avand olsun.\nNatavan xanımın sözü bitib-tükənmir, həyat müşahidələri məntiqi olaraq bir-biri ilə sıx bağlıdır. Məsələn, mən ona "Kəlağayı" hekayəsindən sual verəndə o, söhbətə Səməd Vurğundan başlayır. Çünki "Kəlağayı" hekayəsi pir ziyarətindən sonra yazılıb, o pir dağıdılanda isə Səməd Vurğun qoymayıb. Yəni əlaqələndirib bir sualıma min bir cavab verməyi bacaran Natəvan Dəmirçioğlunun ilhamı, sözü dağ çayı kimi gur, səsli-küylüdür. Azərbaycan qadın yazarları arasında Natəvan Dəmirçioğlu ön sıralarda yer alan yazıçılardandır. Onun hekayələri bəşəriliyə kodlaşıb. Həmişə buludlardan yuxarıda söhbət edir. Obrazlarının içinə girib daxili aləmlərini yazmağı bacarır. Hansı obrazdan yazırsa, o olur.


Prokurorluq: Şirvanda “Telemexanika” zavodunda baş verən yanğınla bağlı cinayət işi başlayıb - Trend.Az\nProkurorluq: Şirvanda “Telemexanika” zavodunda baş verən yanğınla bağlı cinayət işi başlayıb\nCəmiyyət Materials 7 İyul 2015 14:50\nŞirvan şəhərində “Telemexanika” zavodunda baş verən yanğınla bağlı cinayət işi başlayıb.\nŞirvan şəhərində "Telemexanika" zavodunda baş verən yanğınla bağlı cinayət işi başlayıb.\nİyulun 6-da Müdafiə Sənayesi Nazirliyinin Şirvan şəhərində yerləşən "Telemexanika" zavodunda yanğın baş verib.\nŞirvan şəhər prokurorluğundan Trend-ə verilən məlumata görə, bununla bağlı prokurorluq, polis və Fövqəladə Hallar Nazirliyinin əməkdaşları dərhal hadisə yerinə çıxıblar. Həyata keçirilmiş təxirəsalınmaz tədbirlər nəticəsində yanğının qarşısı alınıb. Ekspertlərin iştirakı ilə hadisə yerinə baxış keçirilib, ekspertiza tədqiqatı üçün nümunələr götürülüb və digər prosessual hərəkətlər yerinə yetirilib.\nFaktla bağlı şəhər prokurorluğunda Cinayət Məcəlləsinin 223.2-ci (partlayış təhlükəli obyektlərdə təhlükəsizlik qaydalarını pozma ağır nəticələrə səbəb olduqda) maddəsi ilə cinayət işi başlayıb, hadisənin baş vermə səbəblərinin müəyyənləşdirilməsi məqsədi ilə müvafiq ekspertizalar təyin edilib.\nŞirvan şəhər prokurorluğu


Natiq Əliyev: Azərbaycan Ukraynaya neft ixracını bərpa etməyə hazırdır\n5 Aprel 2013 14:15 (UTC+04:00)\nAzərbaycan Ukraynaya xam neftin tədarükünü bərpa etməyə hazırdır. Trend-in məlumatına görə, bunu jurnalistlərə Xəzər-Avropa İnteqrasiya İşgüzar Klubunun (CEIBC) üzvləri ilə görüşdə iştirak edən sənaye və energetika naziri Natiq Əliyev deyib.\n"Ukraynanın energetika və kömür sənayesi naziri Eduard Stavitski ilə görüşdə Ukraynanın Azərbaycan neftinin tədarükündə maraqlı olduğu səsləndirilib. Belə olan təqdirdə, Ukrayna müvafiq güzəştli şərtlər yaratmalıdır. Bu məsələ müzakirə edilir. Əgər Ukrayna müvafiq təşəbbüslə çıxış etsə, Azərbaycan xam neftin tədarükünü bərpa etməyə hazırdır", - Əliyev qeyd edib.\nOnun sözlərinə görə, Azərbaycan ötən il Ukraynaya neft ixracını dayandırıb ki, bu da Gömrük İttifaqının yaradılması və Rusiya neftinin Belarusa daha aşağı qiymətə tədarükü ilə bağlı olub. Belə şəraitdə Azərbaycan nefti rəqabətə tab gətirə bilməyib.\nNazir Azərbaycan qazının Ukraynaya tədarükü məsələsi ilə bağlı deyib ki, hazırda Azərbaycan Ukraynanın svop tədarüklərlə bağlı təkliflərini nəzərdən keçirir.\nBu təkliflə Stavitski Əliyevlə görüşündə çıxış edib. Tədarüklərin Rusiya ərazisindən keçməklə həyata keçirilməsi nəzərdə tutulur.\n"Bu təklif maraqlıdır, lakin onun razılaşdırılmasına və bəzi texniki məsələlərin həllinə ehtiyac var. Bu, nəqliyyat xidmətlərinin ödənişi, layihədə bir neçə şirkətin iştirakı və s. ilə bağlıdır. Bu nəzərə alınaraq, 2014-cü ildə Ukraynaya svop qaz tədarüklərini təşkil etmək çətin olacaq", - Əliyev deyib.


Şirin və Tart Cranberry Sousu Resepti - Ənənəvi reseptlər - 2021\nŞirin və Tart Cranberry Sousu\n2 ədəd 12 unsiya torba təzə zoğal, bölünmüşdür\n1 stəkan təzə italyan cəfəri yarpağı\n1 xörək qaşığı rəndələnmiş portağal qabığı\nŞəkər həll olunana qədər qarışdıraraq 1 tencere zoğal, şəkər və portağal suyunu orta tencerede qaynadın. İstiliyi orta səviyyəyə endirin. Sos qalın bir qabarana qədər bişirin, təxminən 10 dəqiqə. Sərin. AHEAD DO 1 həftə əvvəl edilə bilər. Qapaq; üşümək\nAçma/söndürmə növlərindən istifadə edərək, qalan çiyələk, cəfəri və portağal qabığını prosessorda doğrayın. Zoğal zövqünü zoğal sousuna qarışdırın. AHEAD DO 4 saat qabaq edilə bilər. Üstünü örtün və soyudun.\nJeanne Thiel Kelley tərəfindən hazırlanan resept\nPortağal və Darçın ilə Cranberry Sousu\nCranberry sousu, Şükran gününün vacib bir yeməyidir! Həm də konservləşdirilmiş məhsulları sevdiyim, qiymətləndirdiyim və xidmət etdiyim müddətdə evdə hazırlanan jammy versiyasını da sevirəm, qiymətləndirirəm və xidmət edirəm! Bu reseptin gizli tərkib hissəsi portağal marmeladıdır!\nBu resepti sınamadan əvvəl heç vaxt öz zoğalı sousunu hazırlamamısınızsa! Giləmeyvə yumşaq olana və şəkər və şirələr şərbət halına gələnə qədər qaynadılmış yalnız beş sadə maddə var. Nəticə, bütün sevdiyiniz tərəfləri tamamlayan mükəmməl balanslaşdırılmış şirin və turş zoğalı sousudur!\nZoğallı Sos Tarifinin Tərkibi\nBu quşüzümü sousu reseptini hazırlamaq üçün yalnız 4 əsas maddəyə ehtiyacınız var:\nZoğal – Təzə və ya dondurulmuş quşüzümü burada işləyəcək. Dondurulmuş giləmeyvə istifadə edirsinizsə, bişirməyə başlamazdan əvvəl onları tamamilə əritməyə ehtiyac yoxdur.\nağcaqayın siropu – Bu qarağat sosunu təbii olaraq şirinləşdirir və zəngin ləzzət dərinliyi əlavə edir.\nPortağal ləzzəti Portağal ləzzəti burada yumşaqdır və şirin turş sosuna parlaq dərinlik qatır. Daha güclü portağal ləzzətini sevirsinizsə, dadmaq üçün daha çox ləzzət əlavə etməkdən çekinmeyin!\nDuz – Bir çimdik! Bütün ləzzətləri pop edir.\nZoğalları, ağcaqayın siropunu, portağal qabığını və duzu orta tencerede 1/4 fincan su ilə birləşdirin. Qarışığı orta istilikdə bir qaynadək gətirin, tez-tez qarışdırın ki, şərbət yanmasın. Zoğal partlamağa başlayanda, istiliyi minimuma endirin və sousu qalınlaşana qədər tez -tez qarışdıraraq 15-20 dəqiqə bişirin. Oturduqca qalınlaşmağa davam edəcək.\nAşağıdakı ölçülərlə tam resepti tapın.\nŞirin və Tart Cranberry Vanil Milad tortu\nBu resepti daha çox Milad desert reseptləri yaratmağa ehtiyac duyduğum zaman düşündüm və çünki#8230 desert yeməklərimizdə və şənliklərimizdə çox böyük rol oynayır! Çerezlər bir şeydir, çünki gün ərzində tutmaq əyləncəli, asan və əlverişlidir –, tortlar isə insanları zarafat etməyə, xatırlamağa və bir -birinizin şirkətindən zövq alın.\nHəyatım boyu çoxlu Milad tortları almamışam, çünki ailə şirniyyatlarımın çoxunda qoz çörəkləri, pirojnalar və çərəzlər var, buna görə Milad və#8220 dadlı və bənzərsiz bir tort haqqında düşünmək mənim üçün bir az çətin idi! Daxil etməyimə qərar verdim quşüzümü meyvələri şən və dadlı göründükcə öz başlarına gəlir! Sonra düşündüm ki, nə yaxşı təriflər var turş zoğalı a -dan çox az şəkər? Tortun ləzzətini çox istəmədiyim üçün sadə saxladım və düşündüm vanilin hamarlığı canlı zoğalları tərifləyəcək!\nHaqlı olduğumu bildirmək üçün bu resepti sınamalı olacaqsınız!\nAncaq həqiqətən, zövqlərinizin birləşməsini yaşamağı qaçırsanız, ayıb olar nəmli vanil tort ilə zoğal kompotu, a ilə tamamlandı mükəmməl şirin don və xırtıldayan şəkərlə örtülmüş zoğal!\nQaçırmayın və sınayarkən aşağıdakı şərhlərdə nə düşündüyünüzü mənə bildirin!\nZoğal və Sitrus Sousu\nYaxşı bir quşüzümü sousu Şükran günü edə bilər və ya poza bilər. Portağal və qreypfrutdan ətirli bu ətir bir anda aromatik, şirin və turşdur. Hindistanda təbii bir şeydir, ancaq hər hansı bir qovrulmuş quş əti və ya donuz əti üçün eyni dərəcədə yaxşı olardı.\n1 Zoğal, şəkər, portağal suyu və hər iki ləzzəti orta tencerede orta istilikdə qarışdırın, şəkər həll olunana qədər təxminən 5 dəqiqə qarışdırın.\n2 Bəzən qarışdıraraq bir qaynadək gətirin, sonra istiliyi orta səviyyəyə endirin və qalınlaşana qədər və qızılcık parçalanmağa başlayana qədər təxminən 20-25 dəqiqə bişirin. İstiyə davamlı bir xidmət qabına qaşıq tökün.\n3 Qreypfrut seqmentlərini boşaltın, yığılmış şirələri atın və zoğal sousuna qarışdırın. Otaq istiliyinə qədər soyudun, örtün və xidmət etməyə hazır olana qədər soyudun. Soyuq və ya otaq temperaturunda xidmət edin.\nChowhound -dan tövsiyə olunur\nFood52 həmtəsisçiləri Amanda Hesser və Merrill Stubbs bu video üçün mükəmməl bir yemək nümunəsi istədikdə demək olar ki, çaşmışdılar. Sonra Betsy Devine və Rachel Mark'ın Salvatore Bklyn ricottasının hər cəhətdən qüsursuz olduğunu anladılar. Amanda və Merrill, Salvatore ricotta pendiri tapa biləcəyiniz böyük bir New York mağazası olan Bklyn Larder -də çəkildi. Salvatore Bklyn profilimizi oxuyun, ən yaxşı ricotta reseptlərimizi əldə edin və ricotta ilə kəsmik arasındakı fərqləri kəşf edin.\nCranberry Sousu Resepti\nÇox mürəkkəb olduğunu düşündüyünüz üçün heç vaxt evdə qarğıdalı sousu hazırlamamısınızsa, bunun nə qədər asan olduğunu sizə göstərəcəyəm. Bu sadə zoğal sousu resepti mükəmməldir! Etdiyiniz tək şey bir tavaya təzə zoğal, portağal suyu və şəkər (həm qəhvəyi, həm də ağ) əlavə etmək və giləmeyvələri gözəl canlı qırmızı zoğal sousuna çevrilənə qədər bişirməkdir.\nQovurulmuş hinduşka ilə birlikdə xidmət edilən bir qarğıdalı sousu, hazırlanması çox asan olan və inanılmaz dərəcədə sevilən Şükran Günü reseptidir! Pişirməyə cəmi 15 dəqiqə qalmış bu sousu çox sevirəm, çünki o, çox şirin deyil və zoğal və portağalın birləşməsi ona həssas bir sitrus meyvəsi verir ki, bu da müntəzəm hinduşka yeməyini adi haldan qeyri -adi halına gətirir.\nQarğıdalı sosunun canlı dərin qırmızı rəngi və toxuması Ocean Spray konservləşdirilmiş qarağat sosundan tamamilə ziddiyyət təşkil edir, buna görə də bir çoxumuz jelli formalı formada xatırlayırıq. Onları bir çox müqayisə səviyyələrində eyni kateqoriyaya aid etmək olmaz. Rəngdən, daddan, toxumadan və ümumi zövqdən, ev quşüzümü sousu sürüşmə ilə qalib gəlir.\nBu sousu sınadıqdan sonra mənə etibar edin, bir daha konservləşdirilmiş qarağat sousu almayacaqsınız. Dostlarınız və ailəniz "Ooooh və Awwww" sıfırdan təzə zoğal sousu hazırladığınız zaman hazır olun. Sənə "Marta" deyəcəklər və buna görə səndən nifrət edəcəklər. Amma heç bir problem yoxdur .. sirriniz mənimlə təhlükəsizdir.\nBunu etmək üçün isti soba üzərində saatlar keçirmədiyinizi söyləməyəcəyəm. Düzünü deyim ki, dünya bu qarağat sousunun hazırlanmasının nə qədər asan olduğunu bilsəydi, heç kim bir daha konserv almazdı! Özünüzə bir yaxşılıq edin və baqqal mağazasının rəfindəki qabda heç bir faydası olmayan sousu buraxın və bunun üçün Şükran Günü üçün ev quşüzümü sousu hazırlayın.\nBunu əvvəlcədən edə biləcəyinizi düşünənlər üçün - Bəli. İki həftəyə qədər bir qabda möhürlənib soyuducuda saxlanılır!\nZoğal sousu nədir?\nCranberry sousu, təzə zoğal, şəkər və su ilə hazırlanan məşhur bir çeşnidir. Ən çox Şükran günündə hinduşka ilə birlikdə otaq temperaturunda verilir, ancaq bir qədər isinərək də verilə bilər.\nQızılcıklar təbii olaraq şəkər və dad baxımından az olduğuna görə, çoxlu qarağat sousu reseptləri sousu həm şirin, həm də turş etmək üçün şəkərdən ibarətdir.\nZoğal sousu nə qədər saxlanacaq?\nZoğal sousu soyuducuda iki həftə və ya düzgün saxlanılaraq konservləşdirilərsə iki ilə qədər davam edəcək.\nEvdə hazırlanmış zoğal sousu\nSousun yanında#8230kökəsi sousu, Şükran günü hinduşkasını mükəmməl şəkildə tamamlayır!\nHələ uşaqlıqda bir az hinduşka ilə bir az zoğal sousu götürürdüm və birlikdə cənnət idi! Şirin, duzlu, turş və ləzzətli hamısı bir yerdə!\nKonservləşdirilmiş quşüzümü üzərində böyümüşəm və bir neçə il əvvəl qərara gəldim ki, “real ” qarağat sosunun hazırlanmasını öyrənmək istəyirəm. Çünki atalarımız böyük yeməklərində qarğıdalı sousunu qabdan çıxarmazdılar!\nKonservləşdirilmiş zoğalın “jello ” toxumasını qaçıracağımı düşündüm, amma …oh! Səhv idimmi! Bu daha da yaxşı idi! Təzə quşüzümü o qədər ləzzətlidir ki, saxta, yüksək fruktozalı qarğıdalı şərbəti deyil, amma həqiqi qarağat istifadə etmək üçün dərin bir ləzzət var.\nEvdə qızılcıq sousu hazırlamaq heç də asanlaşmır. Soba üzərində tez bir aşpaz və bu Şükran günü yeməyi böyük yeməkdən bir neçə gün əvvəl hazırlana bilər. Bu, böyük ailəmizin Şükran günü toplantısı üçün hazırladığım partiyadır – çox şey edir. Kiçik bir toplantınız varsa, bunun yarısını mütləq alın.\nBu hissədəki məhsul bağlantıları ortaq bağlantılardır. Heç bir xərc tələb etmir və bu saytdakı pulsuz məlumatları qorumağa kömək edir, həm də "hansı markadan istifadə edirsən?" Suallarına cavab verir. Bilin ki, heç vaxt şəxsən öz ailəmdə istifadə etməyəcəyim heç bir məhsulu tövsiyə etməmişəm.\nZoğal yulaf çubuqları\nEasy Cranberry Yulaf Barları, qəhvəyi şəkərli yulaf ezmesi qabığı, zoğal sousu doldurulması və qozlu yulaf ezmesi ilə çınqıl parçalanmış qatlı şirin və tart çubuqlardır.\nDadlı, asan Cookie Barları kimi Karamelli alma pastaları və Pecan pasta çubuqları yolda şirin mövsümi ləzzətlərdən zövq almaq üçün əla bir yoldur. Bütün payız və qış bu quşüzümü barlarında qəlyanaltı!\nCRANBERRY Yulaf Barları\nBu şənlik Cranberry Yulaf ezmesi Barları, bu ilki bayram desert menyunuza və çərəz mübadiləsinə mükəmməl bir əlavədir! Çınqıl yulaf ezmesi peçenye bazası turş, şirin qızılcaq sousu doldurulmasını balanslaşdırmaq üçün saf kərə yağı yaxşılığı ilə doludur. Xırtıldayan yulaf ezmesi, yolda səhər yeməyi rolunu oynayan bu dadlı desert barını bitirir.\nCranberry Yulaf Barları yalnız bir ovuc maddə ilə və bir neçə addımla hazırlanır. Tərkib siyahısı çox uzun görünə bilər, lakin əksər maddələr həm yumşaq yulaf ezmesi bazasında, həm də qozlu yulaf ezmesinde olur. Bir banka zoğal sousu və bəzi doğranmış pecans və ya əlinizdə olan hər hansı bir qoz -fındıq əlavə edin və qış ləzzəti ilə dolu kiçik bir şirin yeməyiniz olacaq!\nZoğallı Soslu Yulaf Barlarını evdə hazırladığımız məhsullarla bir üst səviyyəyə dadlı edin Zoğal Sousu qırıntı doldurma və yulaf ezmesi qabığında doldurma və qızardılmış yulaf kimi. Yulafın necə qızardılacağı (hər hansı bir yulaf ezmesi resepti üçün də əladır) və bu Cranberry Yulaf Barlarını daha da möhtəşəm etmək üçün digər variantlara baxın.\nDAHA ÇOX CENBERRİ DƏSTƏRLƏRİ\nZoğal Tepesi Aşağı Tort\nAlma Cranberry Crisp\nCranberry Çörək Pudingi\nZoğal yulaf ezmesi çubuqları yolda qış səhər yeməyi üçün səhər qəhvənizlə birləşdirmək üçün şirin bir yeməkdir. İlə isti Cranberry Yulaf Barları ilə xidmət edin Vanilli dondurma və ya ilə Evdə hazırlanan çırpılmış krem bir kərə yağı, zoğal ayaqqabı üslubunda bir desert üçün. Barlarınızı a Ağ Şokoladlı Ganache bir bayram hədiyyə səbətinə əlavə etsəniz, gözəl, şirin bəzək üçün kəsildikdən sonra.\n8 Crazy Cranberry Sos Tarifləri\nTəzə quşüzümü sosunun şirin və dadlı dadına bənzər heç nə yoxdur. xA0\nƏlbəttə ki, bəzi insanlar üçün, Hubby kimi, hələ də anasının etdiyi kimi, konservləşdirilmiş zoğal sousunu xidmət etməliyəm. (İçindəki qutu xətlərini aydın görürsünüzsə “sauce, ”?) Ancaq oradakı bütün yemək yeyənlər bu reseptləri təqdir edəcəklər.\nBilirəm ki, bəziləri mağazadan aldığı şam yeməyi və qızardılmış zoğal sousu istəsə, bəzi insanlar asan ola bilər. Mənə elə gəlir ki, boğuluram. Mətbəx yaradıcılığım belə bir hücum edə bilməz. Deyirəm, hər ikimiz də ildə bir dəfə bir az Zoğal Xardal Sosundan və ya Cranberry Jalapeno Relishdən zövq ala bilərikmi? Çox şey soruşur?\nBu yaradıcı reseptlərlə bu il öz zoğalı sousunu hazırlayın və bankanı geridə qoyun!\nQalan Zoğal Sousu Yulaf Çörəyi\nSon Dəyişdirmə: 13 Yanvar 2020 Faith VanderMolen tərəfindən · Bir Amazon İştirakçısı olaraq uyğun satınalmalardan qazanıram · 277 söz. · Bu yazını oxumaq üçün təxminən 2 dəqiqə.\nVelp. Şükran Yeməyimizdən hələ də qalıqlarımız var. Çox adam üçün yemək bişirməkdə çətinlik çəkirəm. Adətən çox yemək yeyirəm və ya kifayət etmirəm. Hər şeyi etmək üçün nə qədər vaxt lazım olduğunu nəzərə alaraq Şükran günündən qalan qalıqlara fikir verməyəcəyimi bilirdim. Sadəcə bu qədər davam edəcəklərini başa düşmədim!\nBuna görə də bu çörək. Qalan Zoğal Sousu Yulaflı Çörək dəqiq ola bilər.\nYaradıcı olmağa və qalan yeməklərimizdən yeni yeməklər hazırlamağa çalışıram. Doldurma çətin, amma ləzzətli şirin və turş zoğalı sousu bir az ilə işləmək bir az daha asandır. Ancaq bu fikir üçün blog dünyasına və Pinterestə təşəkkür etməliyəm. Qalan zoğal sousunu ehtiva edən digər reseptlər görməsəydim, qalan sadə bayram zoğalı sousunu bir qaşıqla yeyərdim. Ciddi şəkildə. İnsanlar internetdən əvvəl nə etdilər ?! Eyni şeyi təkrar -təkrar yeyin.\nBu çörəyi hazırlamaq çox asandır və əlavə bir əlavə olaraq yağsızdır. Tətildə etdiyimiz bütün yeməklərdən sonra insanların çoxu daha sağlam yemək variantları axtarır kimi hiss edirəm. Bu çörək tam buğda unu və yulaf yulafından hazırlanır, belə ki, bir dilim yedikdən sonra tox və doyurucu hiss edəcəksiniz. Üstümdə badam yağı ilə çox sevirəm! Yoxsa bu çörəyi bişirdikdən sonra da hələ də qarğıdalı sousu qalıbsa, bunun bir hissəsini də üstünə yaya bilərsiniz.\nİndi qalan balqabaq pastası ilə nə edəcəyinizi anlamaq üçün …\nDüşünürəm ki, Brett yavaş -yavaş öz başına yeməyə, dilim -dilim yeməyə davam etməli olacaq.\nNaeng-Myeon Buzlu Soyuq Əriştə\nXama ilə mini pancake\nUçarkən xəstələnməmək üçün necə (Slayd şou)\nAlbalı ilə tüklü xalça\nBir Şərab Alverçisinin Qış İçkisi Üçün Çeşidləri\nƏn yaxşı üçlü şokoladlı kekler resepti\nStarbucks, 'İrqi Yanaşma' Təlimi üçün 8000 -dən çox Mağazanı Bağlayır\n2016 -cı ildə Amerikada 101 Ən Yaxşı Təsadüfi Restoran\nMarul yığan robotlar: gələcəyin əkinçiləri?\nBostonda Halloween'i harada qeyd etmək olar\nCopyright 2021 \_ Şirin və Tart Cranberry Sousu...


Yahuda Latimerin baba-nənəsi Monqolustandan ABŞ-a köç edib. Nyu York şəhərində doğulub boya-başa çatan gənc amerikalı Bruklin kollecinin İngilis dili və ədəbiyyatı ixtisasından məzun olub. Y.Latimer Azərbaycanın tarixindən, keçmişindən və adət-ənənələrindən yaxşı xəbərdardır.\nAxar.az Report-a istinadən xəbər verir ki, o, beş il öncə oxuduğu məqalə sayəsində dünyanın ən gözəl ölkəsini kəşf etdiyini və sadəcə lüğətdən Azərbaycan dilini öyrənməyə başladığını bildirib.\nAncaq ABŞ-da Azərbaycan dilini tədris edən kurslar olmadığından şikayətlənən amerikalı gənc çıxış yolunu Bakıya səfər edərək bir müddət qalmaqda görür: "Azərbaycan xalqını, ədəbiyyatını, arxitekturasını çox sevirəm. Bir azərbaycanlı ilə həmsöhbət olmaq ümidilə Nyu Yorkda Azərbaycanla bağlı keçirilən tədbirlərə qatılıram. Hər gün Azərbaycan dilində kitablar oxuyuram. Məncə, Azərbaycan kimi ölkə dünyada yoxdur. Azərbaycan haqqında oxuduqlarımdan sonra bunu əminliklə deyə bilərəm. Siz dünyanın ən gözəl respublikasının vətəndaşısınız. Gözəl dininiz, mehriban və qonaqpərvər millətiniz var. Azərbaycan ədəbiyyatını oxuduğum zaman heyrətə gəldim. Nizami Gəncəvi, Məhəmməd Füzuli böyük mütəfəkkir və şairlər, "Leyli və Məcnun" operası, Babək kimi qəhrəmanlar, "Koroğlu" dastanı xəzinədir”.\nY.Latimer Azərbaycanın bütün bölgələri və tarixi abidələri, eləcə də ölkənin tarixi, musiqisi, milli rəqsləri, mətbəxi, bir sözlə, bütün gözəl keyfiyyətləri bərədə məlumatlı olduğunu deyib. O bildirib ki, bu yay Bakıya gedib Qız Qalasına çıxmaq istəyir:\n"Bir də Azərbaycanın xalq artisti Alim Qasımovun konsertinə gedib onu dinləsəm, özünü dünyanın ən xoşbəxt insanı sayacağam. Çünki Alim Qasımovu çox sevirəm, möhtəşəm sənətkardır. Üzeyir Hacıbəylinin "Leyli və Məcnun" operası isə mənim üçün elə Azərbaycan deməkdir. Bir də "Ləzginka" rəqsini sevirəm. Əllərini sağa-sola aparan gənclər çox gözəl oynayırlar. Hətta ilk gördüyümdə bu rəqsi dəfələrlə izləmişdim. Fikrimcə, Bakı dünyanın ən qədim şəhəridir. Ordubad, Naxçıvan haqqında çox oxumuşam. Lənkəran, Gəncə, Şəki şəhərləri də çox maraqlı və qəşəngdir. Bir də harasa getdiyiniz zaman sizə "Xoş gəlmisiniz” deyirlər. Şirvanşahlar sarayı, Bəzz qalası, Ordubad qalası haqqında çox maraqlı məlumatlar oxumuşam”.\nO, Azərbaycanın milli bayramlarını da araşdırıb və Novruz bayramında hazırlanan təamlardan da xəbərdardır: "Azərbaycan yeməkləri çox dadlı və ləzzətlidir. Düşbərə, fisincan... Bakıya getdiyim zaman ilk bunların dadına baxacağam. Şəkərbura və paxlava da öz yerində. ABŞ-dakı Azərbaycan restoranında bəzi yeməkləri dadmışam. Ancaq Azərbaycana gedib yemək başqadır. Əslində, Bakıya getməyim üçün əsas səbəblərdən biri də ləzzətli təamların olmasıdır”.\nY.Latimer Azərbaycanın atalar sözlərini də əzbərləyir və onların çox dərin mənaları olduğunu söyləyib: "Qələm qılıncdan itidir", "Yaxşı dost qardaşdan irəlidir”. Bunlar mənim ən çox sevdiyim atalar sözləridir. Əzbərləmişəm və hər yerdə deyirəm. Bəzən nə dediyimi anlamırlar. Ancaq gülürəm, əsas odur nə dediyimin fərqindəyəm. İki bacım, iki qardaşım var. Onlarla münasibətlərimiz soyuqdur. Bəzən illərlə bir-birimizi görmürük. Fikrimcə, Azərbaycan xalqı mənə yaxşı dost və qardaşlarımdan da daha əhəmiyyətli olacaqlar. Azərbaycanda hüzur dolu bir həyatın olduğunu düşünürəm. Azərbaycan höküməti çox yaxşı işləyir. Düşünürəm ki, bir insan özünü inkişaf etdirmək istəyirsə Azərbaycan dilini öyrənməlidir. Çünki bu ölkənin keçmişindən və gələcəyindən öyrənəcək çox şey var”.\nGənc tədqiqatçı Azərbaycan dilinin türk dilləri içində olduqca zəngin qaynaqlara sahib olduğunu vurğulayıb: "Bir müddət İraqda yaşayan türkmanları araşdırdım. Onlar da azərbaycanlıdır, dinləri və dinləri eynidir. Ancaq bir çoxu bundan məlumatsızdır. Hətta Amerikada yaşayan bir neçə türkmanla həmsöhbət olub onların danışıq dili ilə Azərbaycan dilini qarşılaşdırmışam. Azərbaycan dili kimi dünyada zəngin bir dilin olduğunu düşünə bilmirəm. İrak türkmanlarının danışdığı dillə bağlı bəzi araşdırılacaq məsələlər var. İnşallah, Bakıya getdiyim zaman dilçi alimlə görüşüb məsələni araşdırdıqdan sonra düşüncələrimi yazmaq istəyirəm”.\nY.Latimer həmçinin Xocalı faciəsinin əsrin utancı olduğunu deyib: "\nBu faicəyə niyə soyuqqanlı yanaşıldığını və səssiz qalındığını anlamıram. Çox kədərlidir və böyük utancdır. Mən Xocalıda baş verənləri amerikalı jurnalistlərin yazdığı məqalələrindən oxudum. Onlar heç nəyi yalan deyə bilməzdi. Çünki Xocalıda gördüklərinin şəkillərini çəkmiş və yazmışdlar. Əsla Xocalıda yaşananları unutmamalıyıq. Mən hesab edirəm ki, nə vaxtsa haqq-ədalət bərpa olunacaq və Qarabağ Azərbaycana geri qaytarılacaq. Mən əslində bütöv Azərbaycana getmək istəyirəm. Qarabağ haqqında çox məqalələr və kitablar oxumuşam. Azərbaycanın hər yeri gözəldir, Qarabağ bir başqa cənnətdir”.\nBu ilin yayında Bakıya səfər etmək niyyətində olan amerikalı alim Diasporla İş üzrə Dövlət Komitəsindən də dəstək istəyir: "Onlar mənə bir sıra məsələlərdə köməklik edə bilərlər. Bu gün Azərbaycan diasporu dünyanın hər yerində güclənir. Biz əvvəllər Nyu Yorkda Azərbaycanla bağlı çox az xəbərlər görürdük. Ancaq bu gün vəziyyət başqadır. Düşünürəm ki, bəzi məsələlərdə onlardan dəstək ala bilərəm. Mən ABŞ vətəndaşı olsam da, Azərbaycan mənim bir parçamdır. İçimdə Amerikadan daha böyük bir Azərbaycan var. İnşallah, Azərbaycana qovuşacağam”.\n2020.06.06 / 23:54